120 χτύποι το λεπτό - Κριτική - SpoilerAlert.gr\nAdded by thanarm on September 24, 2017\nΗ ταινία “120 χτύποι το λεπτό” αποτελεί την τρίτη σκηνοθετική δουλειά του Robin Campillo, η οποία έχει βραβευτεί με τον Αργυρό Φοίνικα στο 70ο Φεστιβάλ των Καννών καθώς και με το βραβείο της Επιτροπής Κριτικών Κινηματογράφου.\nΗ υπόθεση περιστρέφεται γύρω από τις δράσεις των ακτιβιστών της Act Up στο Παρίσι και τοποθετείται χρονικά στις αρχές της δεκαετίας του ’90. Είναι μια περίοδος, όπου το AIDS έχει ξεκινήσει ήδη να θεωρείται πανδημία, έχοντας αφανίσει αμέτρητες ζωές την δεκαετία του ’80. Η Act Up έρχεται να καλύψει το κενό της πολιτικής αδιαφορίας για την ανεπαρκή λήψη μέτρων πρόληψης και ενημέρωσης του κόσμου, λαμβάνοντας ενεργό δράση για την αφύπνισή του για τα ολέθρια ποσοστά της επιδημίας του AIDS.\nΤαυτόχρονα, παρακολουθούμε την είσοδο του νεοφερμένου στην ομάδα Νατάν και τη σχέση του με τον Σον, ο οποίος είναι ένα από τα ιδρυτικά μέλη της οργάνωσης. Ο Νατάν αρχίζει σταδιακά να μαγεύεται από τη δυναμικότητα της προσωπικότητας του Σον, ο οποίος μάχεται αδυσώπητα ενάντια στον κρατικό μηχανισμό και τις φαρμακευτικές εταιρίες. Ο Σον είναι οροθετικός και η μάχη του με το AIDS από την μέση της ταινίας και μετά θα μετατρέψει οριστικά και αμετάκλητα τον ρόλο του στην οργάνωση σημαδεύοντας ανεπανόρθωτα τη σχέση του με τον Νατάν.\nΤο φιλμ διέπεται από έναν άκρατο δυναμισμό, ενσωματώνοντας αψεγάδιαστα στοιχεία μιας πολιτικής ταινίας αλλά και ενός ερωτικού δράματος. Αν και αναφέρεται σε μια άλλη χρονική περίοδο, η ταινία είναι επίκαιρη, φέρνοντας στην επικαιρότητα την μάχη κατά του AIDS που παραμένει ενεργή στις μέρες μας. Πέραν της εκρηκτικής σκηνοθεσίας, η ερμηνεία του πρωταγωνιστή Nahuel Pérez Biscayart είναι μοναδική, περνώντας αξιοθαύμαστα μεταξύ της δυναμικής περσόνας του ενεργού ακτιβιστή σε αυτή του ετοιμοθάνατου παραιτημένου ασθενή. Η ταινία περιλαμβάνει πολύ έντονες ομοφυλοφιλικές ερωτικές σκηνές, θυμίζοντας τον ρεαλισμό των αντίστοιχων σκηνών της ζωής της Αντέλ και δίνοντας ιδιαίτερο βάρος στην ανιδιοτελή αγάπη μεταξύ του πρωταγωνιστικού διδύμου.\nΟι φήμες που περιτριγυρίζουν την ταινία ότι μετά την προβολή της στο φεστιβάλ των Καννών αγαπήθηκε υπερβολικά από κοινό και κριτικούς, σε σημείο να μονοπωλεί τον πυρήνα των μετέπειτα συζητήσεων, ακούγονται απόλυτα φυσιολογικές. Απόλυτα φυσιολογική είναι και η αντίδραση του προέδρου της επιτροπής του φεστιβάλ των Καννών Pedro Almodóvar, που δάκρυσε σε συνέντευξη τύπου της ταινίας, περιγράφοντας την κινηματογραφική της δύναμη.\nΗ ταινία προβλήθηκε στα πλαίσια του 23ου Φεστιβάλ Κινηματογράφου της Αθήνας Νύχτες Πρεμιέρας, παρουσία του σκηνοθέτη Robin Campillo και του πρωταγωνιστή Arnaud Valois. Την προβολή προλόγισε ο διευθυντής του Φεστιβάλ Λουκάς Κατσίκας, παρουσιάζοντας στην κατάμεστη αίθουσα του Ideal τους καλεσμένους, ενώ σχολίασε και τη σημασία του τίτλου της. 120 χτύποι το λεπτό δεν είναι μόνο ο μέσος καρδιακός ρυθμός του ανθρώπου, αλλά και το τέμπο πάνω στο οποίο χτίζεται η house μουσική που διέπει μεγάλο μέρος της ταινίας και πρωταγωνιστούσε στα κλαμπ της δεκαετίας του ’90.\nΣτην συζήτηση με το κοινό που ακολούθησε μετά το τέλος της προβολής ο Robin Campillo υπήρξε ιδιαίτερα επικοινωνιακός, κοινωνικός και αποκαλυπτικός, απαντώντας εύστοχα σε όλες τις ερωτήσεις που του απευθύνθηκαν. Έτσι πληροφορηθήκαμε ότι το κίνητρο πίσω από τη δημιουργία της συγκεκριμένης ταινίας υπήρξε ο φόβος του ίδιου του σκηνοθέτη για το AIDS και τον θάνατο, κάτι που ο ίδιος βίωνε έντονα ως gay όταν σπούδαζε σκηνοθεσία. Χρειάστηκε να περάσουν πολλά χρόνια για να ωριμάσει μέσα του η δομή της ταινίας και να κατορθώσει να ασχοληθεί με κάτι τόσο εσωτερικό και δυνατό. Παράλληλα, μάθαμε ότι υπήρξε και ο ίδιος μέλος της Act up, κάτι που δικαιολογεί τον ρεαλισμό και των δυναμισμό των σκηνών της ταινίας όπου παρακολουθούμε τις δραστηριότητες της οργάνωσης. Επίσης, η ένταξή του σε μια ομάδα που έπρεπε να διεκδικείς πράγματα με συλλογική δράση και μέσω διαλόγου, διαμόρφωσε τον πρότερο σχετικά αντικοινωνικό και εσωστρεφή χαρακτήρα του σκηνοθέτη. Παράλληλα, εντύπωση του προκάλεσε μια συγκεκριμένη ερώτηση του κοινού σχετικά με το ζήτημα της ευθανασίας, καθώς υπήρξε μια ερώτηση που αναδύθηκε σε όλες τις χώρες που ακολούθησε συζήτηση μετά το τέλος της ταινίας, εκτός από την προβολή στη Γαλλία.\nΑξίζει επίσης να σημειωθεί ότι ο Arnaud Valois είχε αποφασίσει να μην ασχοληθεί ξανά με την υποκριτική και όταν του προτείνανε να παίξει στους 120 χτύπους το λεπτό απάντησε αρχικά πως δεν είναι ηθοποιός. Ωστόσο, μαθαίνοντας την υπόθεση και διαβάζοντας το σενάριο της ταινίας, ενθουσιάστηκε και ξεκίνησε να πηγαίνει δειλά δειλά και επαναλαμβανόμενα σε όλες τις audition του ρόλου. Όταν ο Λουκάς Κατσίκας ζήτησε από το κοινό της αίθουσας να χειροκροτήσει αν θέλει να συνεχίσει την υποκριτική ο Valois, το χειροκρότημα υπήρξε έντονο και συνεχές, υποδεικνύοντας τον ενθουσιασμό του κόσμου για το ταλέντο του.\nΗ ταινία θα προβάλλεται στις ελληνικές αίθουσες από τις 28 Σεπτεμβρίου 2017.


Μποτιλιάρισμα 205χλμ και 10ημερών στην Κίνα, και συνεχίζει.. - neolaia.gr\nΜποτιλιάρισμα 205χλμ και 10ημερών στην Κίνα, και συνεχίζει..\nΟκ, δεν είναι αστείο. Μιλάμε για το μεγαλύτερο μποτιλιάρισμα της ιστορίας, όπου οι πιο τυχεροί κινούνται 1,75 χιλιόμετρα την.. ημέρα!\nΑς το πάρουμε από την αρχή. Βρισκόμαστε στην ταχείας κυκλοφορίας λεωφόρο, Πεκίνου-Zhangjiakou. Δρόμος μείζονος σημασίας, αφού τροφοδοτεί και τις δύο περιοχές με πολύτιμα προϊόντα, καθώς επίσης αποτελεί και το πέρασμα που οδηγεί στην εσωτερική Μογγολία.\nΤι προξένησε όμως το τεράστιο μποτιλιάρισμα; Κακοτεχνίες στους δρόμους, οι οποίοι θα επισκευαστούν και θα είναι έτοιμοι στα μέσα του Σεπτέμβρη(!), καθώς επίσης το γεγονός ότι η πλειονότητα των οχημάτων είναι φορτηγά, αποτελούν τα κύρια αίτια του μποτιλιαρίσματος.\nΤα χειρότερα έρχονται ωστόσο αφού και οι γύρω δρόμοι έχουν γεμίσει με φορτηγά, που περιμένουν να… ομαλοποιηθεί η κατάσταση. Κινέζοι αξιωματούχοι, δηλώνουν, πως το μποτιλιάρισμα θα ανακουφιστεί όταν τελειώσουν τα έργα, γύρω στις 17 Σεπτέμβρη..\nΤέλος, σε περίπτωση που αναρωτιέστε πως ζουν, υπάρχουν ήδη πλανόδιοι, που πουλάνε τσιγάρα, συσκευασμένα nοοdles και είδη πρώτης ανάγκης σε τιμές όμως, ιδιαίτερα τσιμπημένες…\nΚαι μετά λέμε για την Κατεχάκη..


ΤΟ ΜΑΝΤΡΙ: Αλδεβαράν\nΤο Αλδεβαράν* είναι μια φανταστική πόλη όπου ζουν μαζί ο «υπερλεξιστής» ποιητής Δημήτρης, η πόρνη Μαγδαληνή και ο ροκάς μουσικός Κρις. Οι δύο άνδρες δίνουν κάθε βράδυ αυτοσχέδιες παραστάσεις σ’ ένα καφενείο, μέχρι την ημέρα που ο Δημήτρης μαθαίνει από τους γιατρούς ότι πάσχει από καρκίνο και του απομένουν μόλις δυο μήνες ζωής. Αυτούς τους δύο μήνες αφηγείται η ταινία, καθώς ο Δημήτρης περιπλανιέται σε μια βρόμικη και άσχημη πόλη η οποία πεθαίνει κι αυτή μαζί του.\n(Ταινιοθήκης της Ελλάδος)\nΔ. Πουλικάκος και Εξαδάκτυλος - Σκόνη Πέτρες Λάσπη\nΑσπρόμαυρες εικόνες της Αθήνας των mid-70s, τραγούδια του Bob Dylan και των Jethro Tull, σουρεαλιστικοί ποιητικοί διάλογοι-μονόλογοι και οι Εξαδάχτυλος on camera στην πλήρη ακμή τους με τον Γιάννη Bach Σπυρόπουλο στην τούμπα, τον Άγγελο Μαστοράκη στο σαξόφωνο και τον Σταύρο Λογαρίδη στην καπνισμένη φλογέρα!\n(Άσματα και μιάσματα)\nΔ. Πουλικάκος και Εξαδάκτυλος - Ο γιατρός παιδιά\nΜουσικές σκηνές από την ταινία του Ανδρέα Θωμόπουλου το 1975. Κυκλοφόρησε για πρώτη φορά μετά το ’75 στο τεύχος 160 του περιοδικού Δίφωνο, τον Απρίλιο του 2009. Τα κλιπάκια, φοβερά και ανεκτίμητης ιστορικής αξίας. Όλη την ταινία για κατέβασμα τη βρήκα εδώ.\nΑχιλλέας Πανυπέρης - Ο Κανίβαλος\n*Αλδεβαράν (Aldebaran): η αραβική ονομασία του αστέρα α του αστερισμού του Ταύρου.\nΑναρτήθηκε από ΤΟ ΜΑΝΤΡΙ στις 6:36 μ.μ. Ετικέτες ΠΟΛΙΤΙΣΜΟΣ


Τέχνη στα Προσφυγικά της Πάτρας! - Pelop.gr\nΤέχνη στα Προσφυγικά της Πάτρας!\nΈνας ιδιαίτερος καλλιτέχνης που από την Γερμανία δημιούργησε για τους παππούδες του, στην πρώτη συνοικία προσφύγων στην Πάτρα!\nThe Krank – Γυμνά και εκτεθειμένα έργα μοιράζονται ιστορίες εγκαταλελειμμένων ανθρώπων!\nΗ συναισθηματική αξία του εικαστικού έργου στο ήρεμο προαύλιο χώρο μιας εκ των συνοικιών της Πάτρας μπορεί να γίνει αντιληπτή μόνο εάν κάποιος καταφέρει να μπει στην ψυχή του καλλιτέχνη. Ο λόγος για τον «The Krank». Ο ανώνυμος καλλιτέχνης που άφησε εγκαταλελειμμένα τα έργα του στα Προσφυγικά της Πάτρας τα οποία ανήκουν πλέον στην οικογένεια του. Ο Βασίλης γεννήθηκε στην Πάτρα και άφησε την Ελλάδα στην αρχή της κρίσης περίπου το 2013 λόγω της οικονομικής κατάστασης για να εγκατασταθεί στην Γερμανία.\nΤα ασπρόμαυρα, αφηρημένου εξπρεσιονισμού έργα του βρέθηκαν εγκαταλελειμμένα στα Προσφυγικά. Πρόκειται για μια μορφή άτυπης έκθεσης και παρέμβασης που έμεινε μυστική μέχρι την ολοκλήρωση της και έχει τον τίτλο «Εγκατάλειψη».\nΗ συγκεκριμένη δράση δεν είχε κάλεσμα και δεν διαδόθηκε στο Διαδίκτυο. Ήταν μια πολύ προσωπική στιγμή που προτίμησε να την μοιραστεί με την οικογένειά του και τους γείτονες. Μιλώντας περίπου έναν χρόνο μετά στην εφημερίδα «Π» αναφέρεται στο καλλιτεχνικό του ταξίδι που ξεκίνησε το 2002 μέσω γκράφιτι και ζωγραφικής.\nΟ “Τhe Krank” με τα τυπικά καλλιγραφικά του σε λευκό ή μαύρο χρώμα, δημιουργεί μια περιοχή απαλλαγμένη από την υπαγόρευση των γραμμών, των κανόνων και του ανταγωνισμού. Με σπουδές στις καλές και εφαρμοσμένες τέχνες εκφράζεται μέσω της δημιουργίας αυστηρών ασπρόμαυρων έργων ζωγραφικής, γλυπτών, τοιχογραφιών μεγάλης κλίμακας και καλλιτεχνικών εγκαταστάσεων.\nΠαράλληλα επιμελείται ομαδικές εκθέσεις σε βιομηχανικά και εγκαταλελειμμένα κτίρια, δίνοντας μια νέα προοπτική στον τρόπο παρουσίασης της τέχνης και επαναχρησιμοποίησης ενός παλιού χώρου.\nΠως βρεθήκατε στην Πάτρα και ιδιαίτερα σε αυτήν την περιοχή;\n“Ο παππούς και η γιαγιά μου, από την πλευρά του πατέρα μου, έχουν καταγωγή από τη Μικρά Ασία και πιο συγκεκριμένα από το Κιρκιντζέ, ένα ελληνόφωνο ορεινό χωριό βόρεια της Εφέσσου, απ’ όπου διασκορπίστηκε η διαλυμένη πια οικογένεια την περίοδο της Μικρασιατικής Καταστροφής. Ο παππούς μου κατέληξε μικρό παιδί του στην Πάτρα και εγκαταστάθηκε μετέπειτα στον πρώτο συνοικισμό προσφύγων που δημιουργήθηκε στην πόλη, στα ”προσφυγικά”. Τα προσφυγικά είναι ένας από τους παλαιότερους συνοικισμούς της Πάτρας, που διατηρεί μέχρι και σήμερα τα χαρακτηριστικά του, καθώς έχουν γίνει ελάχιστες ενέργειες ανάπλασης από την πολιτεία.\nΗ γιαγιά και ο πατέρας μου μένουν ακόμα στο ίδιο σπίτι όπου δημιουργήθηκε η οικογένεια και μεγάλωσαν τα παιδιά και στη συνέχεια τα εγγόνια ‒μαζί κι εγώ‒ για μεγάλα χρονικά διαστήματα. Πλέον είναι το μοναδικό μέρος που με συνδέει ακόμα τόσο έντονα με το παρελθόν μου και τα παιδικά μου βιώματα. Ένα αρκετά μεγάλο κομμάτι των αναμνήσεών μου έχει δημιουργηθεί στο λεγόμενο “τετράγωνο”, έναν τσιμεντένιο κοινόχρηστο προαύλιο χώρο όπου συναντιούνται οι αυλές των σπιτιών. Σε αυτόν το χώρο τις τελευταίες δεκαετίες αλληλεπιδρούν, απλώνουν τις μπουγάδες τους και περνούν την καθημερινότητά τους οι Μικρασιάτες κάτοικοι μέχρι και σήμερα.\nΔυστυχώς οι συνθήκες και η μετανάστευσή μου στην Γερμανία, από το 2013, δεν μου επιτρέπουν να επισκέπτομαι την οικογένεια μου εκεί όσο θα ήθελα και περιορίζεται σε ελάχιστες μέρες ακόμα και ώρες κάθε χρόνο.\nΕίδαμε κάποια σχέδια σας σε εξώπορτες αλλά και σε ένα λευκό σεντόνι; Τι ακριβώς κάνατε;\n‘Η εγκατάλειψή μου λόγω της οικονομικής κατάστασης της χώρας και η πολυετής απομόνωσή μου στο εξωτερικό έφεραν στην επιφάνεια αναπάντητα ερωτήματα που συνδέθηκαν βαθύτερα με την αναζήτηση και τη νοσταλγία του ανύπαρκτου για μένα τόπου. Η λέξη κλειδί που θα μπορούσε να πλαισιώσει αυτή την αναζήτηση ήταν η “εγκατάλειψη” που ήταν και ο τίτλος του συγκεκριμένου πρότζεκτ και ήταν μια προσπάθεια να επανασυνδεθώ με την οικογενειακή, προσφυγική μου ιστορία μέσω της τέχνης. Έτσι, ξεκινώντας με μια άτυπη μορφή έκθεσης στις ιστορικές προσφυγικές κατοικίες στην Λεωφόρο Αλεξάνδρας στην Αθήνα κατέληξα να κλείνω το συγκεκριμένο κεφάλαιο με την εικαστική παρέμβαση στο σπίτι μας στην Πάτρα.\nΔημιούργησα ένα εικαστικό πάνω σε λευκό καθαρό σεντόνι, που συμβολίζει την “καθαρότητα¨ της ψυχής, πράγμα που χαρακτηρίζει τους γείτονες -και μη- μικρασιάτες, στον πλέον ήρεμο προαύλιο χώρο. Όσο ζωγράφισα είδα τον εαυτό μου παιδί, να παίζει αμέριμνο στον ίδιο χώρο, φτιάχνοντας τόξα και σπαθιά από ξύλα με τα ξαδέρφια και τους γείτονες, ενώ οι μεγαλύτεροι κάθονταν σε πλαστικές λευκές καρέκλες στο κέντρο του τσιμεντένιου τετραγώνου ανάμεσα σε στύλους με απλωμένα ρούχα, γυρεύοντας λίγο ίσκιο κάτω από τη μουριά που είχαν φυτέψει οι Μικρασιάτες παππούδες μας, συζητώντας για τη ζέστη και για την καθημερινότητα υπό τον ήχο του κελαηδίσματος των αμέτρητων καναρινιών του κυρ-Θόδωρα. Το έργο κρεμάστηκε και εγκαταλείφθηκε με την αποχώρησή μου στους κοινόχρηστους στύλους, άφηνοντας έτσι μια ανάμνηση και ένα κομμάτι μου για πάντα εκεί”.\nΜπορείτε να συστηθείτε στο κοινό που ίσως να μην γνωρίζει πράγματα για εσάς; Πως θα περιγράφατε τον εαυτό σας;\n“Η καλλιτεχνική μου δραστηριότητα ξεκινάει με τη μουσική και τη ζωγραφική στο αστικό τοπίο το 2002 και επαναπροσδιορίζεται μετά τις σπουδές μου πάνω στην γραφιστική και την οπτική επικοινωνία το 2009. Το 2013 εγκαταλείπω την Αθήνα και επανασυστήνομαι καλλιτεχνικά ώς “The Krank”. Έκτοτε εκφράζομαι μέσα από τη δημιουργία ασπρόμαυρων ζωγραφικών έργων, γλυπτών, μεγάλης κλίμακας εγκαταστάσεων και τοιχογραφιών. Παράλληλα ασχολούμαι με την επιμέλεια ομαδικών εκθέσεων σε βιομηχανικούς και εγκαταλελειμμένους χώρους δίνοντας με αυτό τον τρόπο μια διαφορετική ερμηνεία στην παρουσίασης της τέχνη αλλά και στην χρήση του χώρου”.\nΗ τέχνη σας είναι ιδιαίτερη. Τι σας εμπνέει;\n“Krank στα γερμανικά σημαίνει “άρρωστος” και οι ιστορίες που αφηγούμαι είναι γραμμένες σε μια βαθιά εικαστική γλώσσα που ανακλά τον αντίκτυπο της σύγχρονης ζωής στην ανθρώπινη ψυχολογία και στην ευρύτερη κοινωνία. Οι αφηγήσεις μου είναι είτε βιωματικές και αφορούν το παρελθόν μου, είτε αναφορικές που αφορούν το σήμερα και το αύριο. Μέσα από τα έργα μου αναζητώ τη βαθύτερη έννοια της ύπαρξης και του πραγματικού. Ο σύγχρονος τρόπος ζωής στις ανεπτυγμένες κοινωνίες και οι ανθρώπινες δραστηριότητες περιστρέφονται όλο και περισσότερο γύρω από την τεχνολογία. Η εσωτερική αναζήτηση επιτυγχάνεται άμεσα μέσα από την τέχνη μου, η οποία δεν παύει να επηρεάζεται ολοκληρωτικά από το σήμερα και την κοινωνική κατάσταση που βιώνουμε”.\nΠίσω από τις φωτογραφίες!


ΕΞΕΓΕΡΣΗ ΕΛΛΗΝΩΝ : Ετοιμαζοται να δωσουν εκατομμυρια για την «ενταξη των γυφτων στην κοινωνια»…. Πλήρωνε εσύ κορόιδο φουκαρά φτωχέ Έλληνα φορολογουμενε…\nΕτοιμαζοται να δωσουν εκατομμυρια για την «ενταξη των γυφτων στην κοινωνια»…. Πλήρωνε εσύ κορόιδο φουκαρά φτωχέ Έλληνα φορολογουμενε…\nΕιδική γραμματεία για τη μελέτη του… «κοινωνικού φαινομένου» των τσιγγάνων φτιάχνει η κυβέρνηση ακόμη ένα «σκληρό» μέτρο μετά την ελεύθερη είσοδο στα ΤΕΙ για τους νέους τσιγγάνους. Το κόστος της θα ανέρχεται στα 660.000 ευρώ το χρόνο από εθνικά κονδύλια.\nΤα μέτρα της κυβέρνησης για τους Τσιγγάνους μετά τον θανάσιμο τραυματισμό από αδέσποτη σφαίρα του 11χρονου Μάριου στο Μενίδι, σίγουρα ξένισαν το σύνολο της ελληνικής κοινωνίας.\nΑυτό γιατί δεν προβλέπεται κανενός είδους μέτρο προφύλαξης της τοπικής κοινωνίας του Μενιδίου από τις έκνομες πράξεις των τσιγγάνων, όπως για παράδειγμα ο έλεγχος αι η κατάσχεση των χιλιάδων όπλων που διαθέτουν, αντίθετα τα μέτρα κινούνται σε αδιόρατο, ομιχλώδες και ασαφές πλαίσιο.\nΈτσι κυβερνητική επιτροπή η οποία αποτελείται από την Θεανώ Φωτίου και τους Πάνο Σκουρλέτη, Νίκο Τόσκα, Παύλο Πολάκη και Κώστα Γαβρόγλου η οποία συνεδρίασε για την αντιμετώπιση υποτίθεται του θέματος των τσιγγάνων προανήγγειλε μέτρα όπως δραστηριοποίηση κοινωνικών λειτουργών, υποχρεωτική σχολική παρακολούθηση και εισαγωγή χωρίς εξετάσεις στα πανεπιστήμια!\nΤο παράλογο όμως της υπόθεσης συνεχίζεται.\nΤη γενική εποπτεία όλων αυτών των «σκληρότατων» μέτρων θα έχει ακόμη μια από τις δεκάδες αν όχι εκατοντάδες «ειδικές γραμματείες» η «Ειδική Γραμματεία Κοινωνικής Ένταξης των Ρομά».\nΆλλωστε σε αυτή τη χώρα αρεσκόμαστε ιδιαίτερα στο άκουσμα της λέξης «γραμματεία».\nΗ «ειδική» αυτή γραμματεία την οποία έχει δημιουργήσει η αναπληρώτρια υπουργός Κοινωνικής Αλληλεγγύης Θεανώ Φωτίου αποτελείται από δεκάδες μετακλητούς υπαλλήλους που θα λαμβάνουν, μεταξύ άλλων και ειδικά επιδόματα ευθύνης.\nΠαρά το γεγονός ότι οι ευρωπαϊκές επιδοτήσεις για τους τσιγγάνους περιλαμβάνουν δεκάδες εκατομμυρίων, η Ειδική Γραμματεία δεσμεύεται, να διαθέσει εθνικά κονδύλια… που δεν υπάρχουν για τη χρηματοδότηση 74 καταυλισμών.\nΓια την ακρίβεια, το υπουργείο Εργασίας είχε προχωρήσει στη σύσταση δύο νέων γραμματειών. Η μία εξ αυτών είναι η προαναφερθείσα Ειδική Γραμματεία, η οποία και στελεχώθηκε από μετακλητούς υπαλλήλους.\nΣύμφωνα με την έκθεση του Γενικού Λογιστηρίου του Κράτους, το κόστος λειτουργίας της αγγίζει τα 662.000 ευρώ τον χρόνο. Ειδικότερα, 72.000 ευρώ θα κοστίσει η σύσταση των δύο θέσεων ειδικών γραμματέων, 116.000 ευρώ οι αμοιβές των ειδικών συμβούλων και συνεργατών που στελεχώνουν τα γραφεία τους, 412.000 ευρώ οι αμοιβές για τους υπαλλήλους που κατέλαβαν τις 24 συσταθείσες θέσεις διαφόρων κατηγοριών και 32.000 ευρώ για την καταβολή επιδόματος θέσεων ευθύνης.\nΗ Ειδική Γραμματεία Κοινωνικής Ενταξης των Ρομά, «καλείται να αντιμετωπίσει την ακραία φτώχεια και τη βελτίωση συνθηκών διαβίωσης των Ρομά». Αξιοσημείωτο, όμως, είναι ότι ενώ στην Ελλάδα έχουν διοχετευτεί εκατομμύρια ευρώ από κοινοτικά κονδύλια είναι η πρώτη φορά που για τον σκοπό αυτό χρησιμοποιούνται και εθνικά κονδύλια.\nΣύμφωνα με τον αρμόδιο υπουργό Νίκο Τόσκα, δεν υπάρχουν διαθέσιμα κονδύλια ούτε καν για ραντάρ ελέγχου στις εθνικές οδούς, με απόφαση του υπουργού Εσωτερικών Πάνου Σκουρλέτη εγκρίθηκε η καταβολή ποσού συνολικού ύψους 838.094,74 ευρώ, μεταξύ άλλων, και για χρηματοδότηση «Κέντρων Στήριξης Ρομά και Ευπαθών Ομάδων» κατά το δεύτερο εξάμηνο του 2016.Εξάλλου, η κυρία Φωτίου δεσμεύτηκε ρητώς ότι οι παρεμβάσεις θα γίνουν σε συνεργασία με πέντε συναρμόδια υπουργεία, καθώς και με την πρωτοβάθμια και δευτεροβάθμια Τοπική Αυτοδιοίκηση. Η χρηματοδότηση θα είναι εθνική.\nΕν συνεχεία, η ειδική γραμματέας για την Ενταξη των Ρομά Κατερίνα Γιάντσιου παρουσίασε συγκεκριμένες προτάσεις σχετικά με χρηματοδότηση για υποδομές, στέγαση, απασχόληση, εκπαίδευση και υγεία σε κάθε τύπο καταυλισμού και οικισμού προκειμένου να επιτευχθεί η σταδιακή ένταξη της εν λόγω πληθυσμιακής ομάδας.\nΟι τσιγγάνοι αποτελούν μια πληθυσμιακή ομάδα που λαμβάνει πολλά προνοιακά επιδόματα. Πολλές οικογένειες, μάλιστα, ζουν ουσιαστικά από αυτά. Επίδομα φτώχειας, πολυτέκνου αλλά και για ατυχήματα που παθαίνουν συχνά λόγω του τρόπου ζωής τους και χρόνιες ασθένειες.\nΜετά από έρευνα μόνο στην περιοχή του Βόλου, αποκαλύφθηκε ότι 14 τσιγγάνοι εισέπρατταν παρανόμως οικογενειακά επιδόματα ύψους 211.000 ευρώ. Είναι κοινό μυστικό, άλλωστε, ότι ο αριθμός των παιδιών που δηλώνονται από τη δεκαετία του 1980 μέχρι σήμερα απο τους τσιγγάνους δεν ανταποκρίνεται στην πραγματικότητα.\nΗ Κάρτα Αλληλεγγύης, που θεσμοθετήθηκε από το υπουργείο Εργασίας για να ανακουφίσει πολλές οικογένειες που ζουν κάτω από τα όρια της φτώχειας, καταλήγει σε δυσανάλογα μεγάλο ποσοστό σε τσιγγάνους, καθώς πάρα πολλοί εξ αυτών εμφανίζονται να πληρούν τα κριτήρια.\nΕίναι σύνηθες φαινόμενο, μας λένε εκπαιδευτικοί, να εγγράφονται στα δημόσια σχολεία παιδιά των τσιγγάνων χωρίς, όμως, να παρακολουθούν τα μαθήματα. Αυτό συμβαίνει επειδή για να λαμβάνουν οι γονείς το Κοινωνικό Εισόδημα Αλληλεγγύης προϋπόθεση είναι τα παιδιά τους να είναι ενταγμένα στο σύστημα υποχρεωτικής εκπαίδευσης.\nΕτικέτες εσωτερικά θέματα, μεταπολήστευση


Στα χνάρια του Ανδρέα, ο Λοβέρδος - protionline.grprotionline.gr\nΥΠΟΣΧΕΘΗΚΕ ΤΟ ΝΕΟ ΠΑΣΟΚ ΑΠΟ ΤΗΝ ΑΙΓΙΑΛΕΙΑ ΕΦΟΣΟΝ ΚΕΡΔΙΣΕΙ ΤΙΣ ΕΣΩΚΟΜΜΑΤΙΚΕΣ ΣΤΟ ΚΙΝΑΛ\nΜε πρώτο σταθμό της περιοδείας του στην Αχαΐα, την Αιγιάλεια, ο υποψήφιος πρόεδρος του Κινήματος Αλλαγής Ανδρέας Λοβέρδος, έστειλε ξεκάθαρο μήνυμα πως η επιστροφή στην εξουσία περνάει μόνο από το ΠΑΣΟΚ, που μπορεί να γίνει ξανά «κίνημα εξουσίας» όπως συνήθιζε να λέει ο Ανδρέας Παπανδρέου πριν το 1981 αλλά και μετά.\nΟ Ανδρέας Λοβέρδος που συνοδευόταν μεταξύ άλλων από τον πρώην βουλευτή Αχαΐας Θεόδωρο Παπαθεοδώρου, σταμάτησε στις 11 το πρωί της Τρίτης στην παραλία Συλιβαινιωτίκων στο “Mezzo Café” όπου τον περίμενε ο πρόεδρος της Τ.Κ. Βούτσιμου Ντίνος Παγώνης και πολιτικοί του φίλοι με τους οποίους συνομίλησε για το σχέδιό του που οδηγεί στον υπέρδιπλασιασμό των ποσοστών του κόμματος, εφόσον είναι αυτός που θα κερδίσει τις εσωκομματικές εκλογές της 5ης Δεκεμβρίου.\nΣτην ΠΕΣ και στο δημαρχείο\nΜία ώρα αργότερα, έφτασε στις εγκαταστάσεις της ΠΕΣ όπου τον υποδέχθηκαν ο πρώην υπουργός και βουλευτής Αχαΐας Κώστας Σπηλιόπουλος και ο πρώην περιφερειακός σύμβουλος Στάθης Σταθακόπουλος.\nΘερμή υποδοχή είχε από τη διοίκηση της ΠΕΣ με τον πρόεδρο του Δ.Σ. Θανάση Σωτηρόπουλο και τον διευθυντή Μίλτο Σταυρόπουλο να εξηγούν στον πρώην υπουργό του ΠΑΣΟΚ και της συγκυβέρνησης Σαμαρά – Βενιζέλου πως με τις μεθοδεύσεις από πλευράς του υπουργείου Αγροτικής Ανάπτυξης κατρακύλησε η τιμή της σταφίδας.\nΜάλιστα, οι διοικούντες την ΠΕΣ θύμησαν στον Ανδρέα Λοβέρδο πως η δημοκρατική παράταξη ήταν πάντα κοντά στους αγρότες, με τον υποψήφιο πρόεδρο να υπόσχεται πως εφόσον κερδίσει στις εσωκομματικές εκλογές, το ίδιο βράδυ το ΠΑΣΟΚ θα επιστρέψει δριμύτερο.\nΕπόμενος σταθμός της περιοδείας του Ανδρέα Λοβέρδου στην Αιγιάλεια, ήταν η Ανδρέου Λόντου, όπου τον περίμενε ο δήμαρχος Αιγιάλειας Δημήτρης Καλογερόπουλος.\nΗ συζήτηση λόγω της πολυκοσμίας έγινε στο όρθιο και με αποστάσεις, με τους δύο πολιτικούς άντρες να ανταλλάσουν απόψεις για το πώς θα παταχθεί η γραφειοκρατία και τον Δημήτρη Καλογερόπουλο να δείχνει το δρόμο στον πρώην υπουργό για γρηγορότερη απορρόφηση κονδυλίων από τα ευρωπαϊκά προγράμματα και τον Ανδρέα Λοβέρδο να ζητά να εντάξει αυτές τις σκέψεις που ήδη έχουν γίνει δράσεις, στην κεντρική προεκλογική του ομιλία χθες βράδυ στην Πάτρα.\nΜετά το δημαρχείο, ο Ανδρέας Λοβέρδος και η συνοδεία του διέσχισαν την Κλεομένους Οικονόμου και την Μητροπόλεως με τον υποψήφιο πρόεδρο να έχει θερμές χειραψίες με εμπόρους της αγοράς του Αιγίου.\nΥπερδιπλασιασμός ποσοστών και στο βάθος αξιωματική αντιπολίτευση\nΤελικός προορισμός του café Buzz στην Μητροπόλεως όπου τον υποδέχθηκαν με χειροκροτήματα οι πολιτικοί του φίλοι, κυρίως από το Αίγιο.\nΣτη σύντομη και μεστή του ομιλία ο Ανδρέας Λοβέρδος θύμισε τον Ανδρέα Παπανδρέου, υποσχέθηκε ότι για να τελειώσει το «παραμύθι» με ποιον θα πάνε την επόμενη μέρα, με την Δεξιά ή με τον Τσίπρα, θα πρέπει στις εκλογές να υπέρδιπλασιαστεί το ποσοστό του κόμματος και αυτό μόνο ο ίδιος και το ΠΑΣΟΚ μπορούν να το πετύχουν.\n«Δώστε μου τη δύναμη να γίνουμε κίνημα εξουσίας ξανά», ζήτησε από τους πολιτικούς του φίλους, που πήγαν να τον ακούσουν εξηγώντας ότι αν αυτός κερδίσει τις εσωκομματικές εκλογές το ΠΑΣΟΚ θα αναγεννηθεί εν μία νυκτί και πως υπάρχουν δεξαμενές ψηφοφόρων που μπορούν να ανεβάσουν κατά πολύ τα ποσοστά που κατέγραφε μέχρι σήμερα το ΚΙΝΑΛ.\nΜάλιστα δε δίστασε να μιλήσει και για τη θέση της αξιωματικής αντιπολίτευσης, εφόσον γίνουν διπλές εκλογές, θυμίζοντας σε όλους πως το ΠΑΣΟΚ ήταν και μπορεί να ξαναγίνει κόμμα εξουσίας.\nΣτη χθεσινή του περιοδεία στην Αιγιάλεια, ο Ανδρέας Λοβέρδος έδειξε προσιτός, δεν κατηγόρησε κανέναν συνυποψήφιό του, είπε ότι στήριξε την Γεννηματά το 2015, ήθελε την αλλαγή αλλά όχι με αυτόν τον μακάβριο τρόπο που στεναχώρησε όλους.\nΣτη μάζωξη του Αιγίου, μεταξύ άλλων παραβρέθηκαν ο πρώην νομάρχης Δημήτρης Κατσικόπουλος, οι δημοτικοί σύμβουλοι Δημήτρης Παναγιωτακόπουλος και Μιχάλης Κυριακόπουλος, οι παλιοί αυτοδιοικητικοί Δημήτρης Δεληγεωργόπουλος, Θανάσης Παπανικολόπουλος, ο περιφερειακός σύμβουλος Τάκης Ανδρικόπουλος, οι Μιχάλης Μπιτσάκος, Μιχάλης Ψύχας κ.α.\nΜπροστά ο Ανδρέας Λοβέρδος στα γκάλοπ\nΠροβάδισμα του Ανδρέα Λοβέρδου για τη μάχη ηγεσίας στο Κίνημα Αλλαγής καταγράφει η δημοσκόπηση της εταιρείας Opinion Poll, ένα μήνα πριν τις κάλπες της 5ης Δεκεμβρίου.\nΣύμφωνα με τα ευρήματα της έρευνας, (για tomanifesto.gr) φαβορί για τη δεύτερη θέση εμφανίζεται ο Νίκος Ανδρουλάκης, με τον Γιώργο Παπανδρέου να ακολουθεί από απόσταση. Σε οποιονδήποτε συνδυασμό υποψηφίων στο δεύτερο γύρο, ο Ανδρέας Λοβέρδος δείχνει να έχει ισχυρό προβάδισμα για την τελική επικράτηση. Οι υπόλοιποι τρεις υποψήφιοι (Καστανίδης, Χρηστίδης, Γερουλάνος) ακολουθούν από απόσταση.\nΣτο ενδεχόμενο να υπάρξει δεύτερος γύρος, ο Ανδρέας Λοβέρδος επικρατεί σε όλα τα σενάρια και ο Νίκος Ανδρουλάκης, μόνο εάν βρεθεί απέναντι στον Γιώργο Παπανδρέου. Συγκεκριμένα, ο Ανδρέας Λοβέρδος επικρατεί του Νίκου Ανδρουλάκη με 47.8% – 37.1% και του Γιώργου Παπανδρέου με 55.9% – 29.3% στο σύνολο. Στον χώρο του ΚΙΝΑΛ τα ποσοστά στις ίδιες «μονομαχίες» διαμορφώνονται σε 46.6%-39.7% (Λοβέρδος επικρατεί Ανδρουλάκη) και 57.6% – 32.2% (Λοβέρδος υπερισχύει του Γιώργου Παπανδρέου) αντίστοιχα.\nΗ έρευνα καταγράφει και σημαντική διάθεση για συμμετοχή στις κάλπες, καθώς στο σύνολο των ερωτηθέντων το ποσοστό φτάνει στο 23.9%. Αυτό το ποσοστό αφορά το 73.4% στους πρώην ψηφοφόρους του ΚΙΝΑΛ, ενώ έτσι σκέφτεται το 14.4% της Ν.Δ και το 16.1% του ΣΥΡΙΖΑ. Ευρήματα που οδηγούν σε μαζική συμμετοχή.\nΤέλος εκφράζεται υψηλή προσδοκία για τη διαδικασία εκλογής νέου προέδρου στο Κίνημα Αλλαγής. Το 51.8% εκτιμά ότι αυτές οι εκλογές μπορεί να σηματοδοτήσουν μια νέα αρχή για το ΚΙΝΑΛ. Το ποσοστό αυτό φτάνει το 84.8% στους πρώην ψηφοφόρους του ΚΙΝΑΛ το 57.3% στη Ν.Δ και το 50.7% στον ΣΥΡΙΖΑ.\nΑΙΓΙΑΛΕΙΑ · ΑΝΔΡΕΑΣ ΛΟΒΕΡΔΟΣ · ΕΣΩΚΟΜΜΑΤΙΚΕΣ ΕΚΛΟΓΕΣ 2021 · ΚΙΝΑΛ · ΠΑΣΟΚ\nΑιμοδοσία για την ενίσχυση της Τράπεζας Αίματος


Η Κίνα φέρνει την υψηλή ραπτική στους αιθέρες - CNN.gr\nΑνανεώθηκε 13:47 Δευτέρα, 17 Ιουλίου 2017\n10 Photos: Η Κίνα φέρνει την υψηλή ραπτική στους αιθέρες\n- Πηγή: @Hainan Airlines\nΗ μόδα κάνει υπερπόντιες πτήσεις χάρη στην κινεζική Hainan Airlines που έφερε την haute couture στους αιθέρες επιλέγοντας για τα πληρώματά της στολές-δημιουργίες υψηλής ραπτικής.\nΗ συλλογή είναι επηρεασμένη από το παραδοσιακό κινέζικο φόρεμα "cheongsam". Τα φορέματα σε παστέλ χρώματα έχουν σχέδια, σύννεφα, κύματα και βουνά. Ο Laurence Xu τα συνδύασε με δυτικού στυλ παλτά και καπέλα.\n"Δεν δημιουργούμε μόνο μια νέα στολή αλλά παρουσιάζουμε τη διεθνοποιημένη εικόνα της αεροπορικής εταιρείας μας. Ειδικά στις διεθνείς πτήσεις, θέλουμε να δείξουμε στους επιβάτες ότι η Κίνα είναι μοντέρνα και μέσα στη μόδα" ανέφερε ο Xu Fei, brand manager της Hainan Airlines.\nΟ Laurence Xu, γεννημένος στην επαρχία Σαντόνγκ της Κίνας σπούδασε στο Πανεπιστήμιο Tsinghua, αποφοίτησε από την Κεντρική Ακαδημία Τεχνών και το ταλέντο του έγινε γρήγορα αντιληπτό από κινηματογραφιστές.\nΈνας σκηνοθέτης του ζήτησε να σχεδιάσει τα κοστούμια για την ταινία "Huayao Bride" με πρωταγωνιστή τον Zhang Jingchu. Αυτό οδήγησε σε περισσότερες συνεργασίες και τη δημιουργία κοστουμιών για ταινίες δράσης και πολεμικών τεχνών όπως το "The Grandmaster", «Switch" κ.ά.


Σε καραντίνα η Σλόβαν Λίμπερετς - Διεθνή - SPORT 24\nΣε καραντίνα η Σλόβαν Λίμπερετς\nΕπιμέλεια: Sport24.gr Δημοσίευση: 23 Σεπ. 2016 17:24\nΟι αρχές απαγόρευσαν τη μετακίνηση της Σλόβαν Λίμπερετς εντός συνόρων και έτσι αναβλήθηκε το κυριακάτικο παιχνίδι πρωταθλήματος. Σε καραντίνα η ομάδα, καθώς αρκετοί παίκτες έχουν προσβληθεί από ιό. Στον... αέρα το παιχνίδι με τον ΠΑΟΚ.\nΤο εκτός έδρας παιχνίδι της Σλόβαν Λίμπερετς με αντίπαλο την Καβρίνα αναβλήθηκε μετά από εντολή που δόθηκε από την τοπική αρχή του Λίμπερετς και ουδείς γνωρίζει τι θα γίνει ενόψει του αγώνα της την Πέμπτη εναντίον του ΠΑΟΚ στην Τσεχία!\nΑρκετοί παίκτες της ομάδας έχουν προσβληθεί από ιό, με τα προβλήματα να έχουν ξεκινήσει μετά την επιστροφή της αποστολής της Σλόβαν από το Αζερμπαϊτζάν, όπου και βρέθηκαν για την αναμέτρηση με την Καραμπάκ.\nΟι επιτελείς της Σλόβαν κάνουν λόγο για δώδεκα παίκτες που έχουν προσβληθεί από ίωση (η οποία είναι μεταδοτική), και την Δευτέρα να γίνει γνωστό το τι θα συμβεί με το παιχνίδι της προσεχούς Πέμπτης (29/9) ανάμεσα στην Σλόβαν Λίμπερετς και τον ΠΑΟΚ.\n"Είναι μία μεταδοτική ασθένεια και πιστεύω ότι η καραντίνα είναι το σωστό μέτρο για να αποτραπεί η μετάδοση της σε άλλους παίκτες και σε ανθρώπους της αντίπαλης ομάδας.\nΑπό τότε που επιστρέψαμε από το Αζερμπαϊτζάν ένας βάκιλος ταλαιπωρεί την ομάδα. Ήδη από το περασμένο ματς με την Σλάβια κάποιοι παίκτες εμφάνισαν συμπτώματα, όμως αυτό που έγινε αυτή την ομάδα δεν το έξω ξανασυναντήσει ως προπονητής ομάδας.\nΕίναι η πρώτη φορά που το βλέπω σε αυτό το επίπεδο. Η αναβολή του ματς ήταν η σωστή λύση, δεν γινόταν να παίξουμε, έχοντας 12 παίκτες άρρωστους", υποστήριξε ο προπονητής της Λίμπερετς.


Ο Γιουνές Μπελχαντά και η «διπλής όψης» συστατική επιστολή από την Πόλη | Centra.gr\nΑρχική SUPER LEAGUE1 Ο Γιουνές Μπελχαντά και η «διπλής όψης» συστατική επιστολή από την Πόλη\nΟ Γιουνές Μπελχαντά και η «διπλής όψης» συστατική επιστολή από την Πόλη\nΚάποιες φορές απλά συμβαίνει. Δεν το περιμένεις. Δεν το υπολογίζεις. Αλλά συμβαίνει. Έτσι για να «νοστιμίζει» ιστορίες σαν αυτή που φαίνεται πως τρέχει… κάτω από τα ραντάρ ανάμεσα στον Ολυμπιακό και τον Γιουνές Μπελχαντά.\nΠροτάθηκε, αρέσει κλπ κλπ το απαραίτητο εισαγωγικό σημείωμα. Και ως εκεί. Στα υπόλοιπα φώτα κλειστά. Μεταξύ μας: Σιγά μην δεν άρεσε στους Ερυθρόλευκους που χτίζουν παράδοση πια τέτοια εποχή να κάνουν πράγματα που τα συναντάς μπροστά στη μεταγραφική περίοδο και μένεις με το στόμα ανοιχτό.\nΠρο διετίας τέτοια εποχή ήταν έτοιμο το deal με τον Ματιέ Βαλμπουενά και είχε ήδη γίνει το «προξενιό» με τον Γιουσέφ Ελ Αραμπί. Πέρσι χωρίς να το ξέρει κανείς οι Πειραιώτες ουσιαστικά είχαν ήδη κάνει παραπάνω από τη μισή δουλειά και με τον Γιαν Εμβιλά, ασχέτως αν ο Γάλλος ήρθε (ελεύθερος) αργότερα. Ο Φραν Μοντέστο και ο Κριστιάν Καρεμπέ σε «μυστικές αποστολές». Εκείνες που τις ξέρουν οι δύο τους, ο Πέδρο Μαρτίνς και προφανώς ο Βαγγέλης Μαρινάκης. Μέθοδος κλασική τα τελευταία χρόνια. Και απόλυτα επιτυχημένα στο παράθυρο με θέα στους «ελεύθερους» του καλοκαιριού.\nΟ Μπελχαντά στα 31 του χρόνια, είναι ένας ακόμη «πολύ πάνω» από το επίπεδο του Ελληνικού ποδόσφαιρου. Αν μπορεί κάποιος να τον προσεγγίσει για τα μέρη μας, αποκλειστικά είναι ο Ολυμπιακός. Μπορεί όμως όταν τα ρεπορτάζ στην Ισπανία μιλούν για το ενδιαφέρον ομάδων όπως η Σεβίλλη και η Βαλένθια;\nΈνα «10άρι» από εκείνα που εύκολα στέκονται στο «8» και που μπορούν άνετα να κάνουν τη δουλειά από τα πλάγια όπως ο Ματιέ Βαλμπουενά. Κάποιος με καριέρα 400 και βάλε ματς σε Γαλλία, Ουκρανία, Γερμανία και Τουρκία. Με αριθμούς που ζαλίζουν (67 γκολ, 69 ασίστ) και με μια βιτρίνα ασημικά: Πρωταθλητής σχεδόν παντού. Λογικό να έχει μπόλικους θαυμαστές από τη στιγμή που κυκλοφορεί ελεύθερος.\nΚαι ενώ το τελευταίο του συμβόλαιο στην Πόλη ήταν επιπέδου 3.5 εκατ ευρώ τον χρόνο ανεβάζοντας και άλλον τον συντελεστή δυσκολίας; Εκείνο το «κάτι» που προλογίσαμε. Παρατηρήστε τη φωτογραφία. Εκείνος είναι πριν από μερικούς μήνες. Πριν συννεφιάσει στη Πόλη. Δείτε πια φανέλα κρατά στα χέρια του. Και βάλτε με έναν τρόπο στην εξίσωση τον δικό μας, άνθρωπο: Τον Ομάρ. Καλύτερα το τι θα πει «Ολυμπιακός» δεν μπορεί να το διατυπώσει κάποιος στον Μπελχαντά, από τον άλλοτε αρχηγό. Κάποιον που άφησε το δικό του σημάδι στο μεγάλο λιμάνι.\nΠου ξέρει την ομάδα, τον κόσμο, την διοίκηση, τον προπονητή. Που ξέρει τις φιλοδοξίες, αλλά και το προνόμιο να ζεις στην Αθήνα.\nΤην ίδια στιγμή; Καλύτερα δεν μπορεί να παρουσιάσει στον ίδιο τον Μαρτίνς, τον Μπελχαντά, άλλος από τον Ομάρ. Όχι τον Μπελχαντά του γηπέδου –καθώς εκεί δεν χρειάζεται συστάσεις- αλλά για όλα τα υπόλοιπα. Εκείνα που ο Ολυμπιακός δίνει πολύ μεγάλη σημασία στο «σκάουτινγκ» προτού αποφασίσει τις κινήσεις του.\nΟ Μαροκινός έφυγε από την Πόλη «τσακωμένος» με τη διοίκηση της Γαλατά. Την ιστορία τη λέει η κάθε πλευρά διαφορετικά. Οι περισσότεροι καταλαβαίνουν ότι το θέμα ήταν οικονομικό. Ο Ομάρ όμως είναι βέβαιο ότι θα γνωρίζει όλες τις παραμέτρους…\nΘα έχει πολύ ενδιαφέρον πραγματικά να δούμε πως θα εξελιχθεί αυτή η υπόθεση.\nΠροηγούμενο άρθροΜάρτινς: «Είμαι έτοιμος να βοηθήσω τον Ηρακλή» (video)\nΕπόμενο άρθροΟλυμπιακός : Χασάν σημαίνει πρόκριση…


ΕΠΙΚΟΙΝΩΝΙΑ / ΟΡΟΙ ΣΥΜΜΕΤΟΧΗΣ\nΟι μέντορες είναι μια ομάδα από νέους ταλαντούχους επιστήμονες, οι περισσότεροι φιναλίστ του Famelab, του διαγωνισμού για την επικοινωνία της επιστήμης που δημιουργήθηκε στο Φεστιβάλ του Τσέλτενχαμ και διοργανώνεται κάθε χρόνο από το British Council σε περισσότερες από 20 χώρες. Οι μέντορες θα αναλάβουν καθήκοντα καθοδηγητών κατά τη διάρκεια του προγράμματος, μέσω της διαδικτυακής πλατφόρμας του προγράμματος. Με τη βοήθειά τους, οι μαθητές θα αναπτύξουν το θέμα τους, ενώ παράλληλα θα εξοικειωθούν με την ερευνητική διαδικασία.\nΜάρλεν Ινές Βάσκες\nΓεια σας! Ονομάζομαι Μάρλεν Ινές Βάσκες Χατζηλύρα Χριστοδούλου του Οσβάλντο και είμαι μισή από Κύπρο και μισή από Δομινικανή Δημοκρατία (στην Καραϊβική), γεννημένη στην Οδησσό της Ουκρανίας. Αν αυτά δεν σας μπέρδεψαν μπορώ να σας πω ότι είμαι Βιολόγος και σε ένα μεγάλο βαθμό και Μηχανικός Περιβάλλοντος. Αυτό σημαίνει ότι λατρεύω να μαθαίνω για βιολογικά όντα και προσπαθώ να εφαρμόσω αυτή τη γνώση λύνοντας καθημερινά μας προβλήματα. Το πάθος μου είναι οτιδήποτε ζει στο νερό, από το μικρότερο και πιο γλοιώδη μικροοργανισμό στο μεγαλύτερο καρχαρία ή φάλαινα του ωκεανού. Ταυτόχρονα όμως αντιλαμβάνομαι ότι το νερό εξυπηρετεί όλες τις βασικές μας ανάγκες για να επιβιώσουμε και να αναπτυχθούμε ως άνθρωποι σε αυτό τον πλανήτη. Συνήθως χρησιμοποιώ την εργαστηριακή μου ποδιά, που στο μυαλό μου είναι η στολή της σούπεργούμαν και περνώ απεριόριστο χρόνο πάνω από μικροσκόπια ή άλλο εργαστηριακό εξοπλισμό. Προσπαθώ να βρω τι μπορεί να βλάψει το υδάτινο περιβάλλον ή την υγεία μας αν καταναλώσουμε ακατάλληλο νερό. Ευτυχώς στην προσπάθεια αυτή με βοηθούν και πολλοί νεότεροι, τους οποίους γνωρίζω στα μαθήματα και τα εργαστήριά μου. Μήπως θα ήθελες και εσύ να γίνει υπερήρωας του περιβάλλοντος; Έλα τότε να προσπαθήσουμε να λύσουμε ένα πρόβλημα που επηρεάζει μια περιοχή που αγαπάς πιο πολύ. Μπορεί να είναι λίγο δύσκολη η αρχή αλλά μέχρι το τέλος η ευτυχία και η ικανοποίηση είναι εγγυημένες.\nΕίμαι η Έλενα Κελίρη. Την χρονιά του 1995, το Σύμπαν είχε συνομωτήσει να γίνω το πιο γρήγορο αναπαραγωγικό κύτταρο και ως δρομέας, να τρέξω στους πρώτους Ολυμπιακούς Αγώνες της καριέρας μου, στην κοιλιά της μητέρας μου. Αυτό δεν είναι τυχαίο, αφού είμαι αθλήτρια από την πρώτη κιόλας μέρα δημιουργίας μου μέχρι και σήμερα. Οι δύο μεγάλες μου αγάπες είναι η επιτραπέζια αντισφαίρηση και η χημεία. Μερικές φορές αναρωτιέμαι ποιό αγαπάω περισσότερο και πιστέψτε με, κάθε φορά επιλέγω την χημεία γιατί είναι κάτι που εμπερικλείει την ζωή την ίδια. Η χημεία έχει την ικανότητα να σου ανοίγει τα μάτια της ψυχής και να σε ταξιδεύει σ’ένα μέρος μαγικό, που λέγεται Σύμπαν. Εκεί όπου μπορείς να βρείς τα στοιχεία της ζωής που είναι τα ίδια με αυτά του Περιοδικού Πίνακα. Έχεις ποτέ αναρωτηθεί τι είσαι; Η ορθή απάντηση είναι άνθρωπος, σωστά; Αν σου πω ότι είσαι αστέρι; Σε μοριακό επίπεδο αυτό είναι αλήθεια και ήταν το θέμα της ομιλίας μου στον φετινό κυπριακό τελικό του Famelab. Διανύω τον τελευταίο χρόνο σπουδών μου, στον κλάδο της Χημείας (κατεύθυνση στη Χημεία Τροφίμων και Περιβάλλοντος), στο Πανεπιστήμιο Κύπρου. Από τον Ιούνιο του 2016 ξεκίνησα την πτυχιακή μου, η οποία έχει τρομερό ενδιαφέρον. Το κρέας αποτελεί καθημερινή διατροφική συνήθεια και το βασικό ερώτημα είναι τι το καθιστά τόσο επικίνδυνο για την υγεία μας. Έχουμε ακούσει πολλά περί χοληστερόλης και καρκινογόνων ουσιών και σ’αυτά επέλεξα να εστιάσω την έρευνά μου. Συγκεκριμένα, η έρευνά μου αφορά την αύξηση προϊόντων οξείδωσης της χοληστερόλης σε σχέση με την κατανάλωση χοιρινού κρέατος. Ακόμα ένα ενδιαφέρον ερευνητικό θέμα, οπου είχα την ευκαιρία να εστιάσω την περσινή χρονιά, είναι η χημεία του καφέ και συγκεκριμένα η αντίδραση Maillard, μια χημική αντίδραση που προκαλεί το καφέ χρώμα στον καφέ. Ποιός δεν πίνει αυτό το καφέ υγρό; Εθισμένος ή όχι στο καφέ, η αντίδραση Maillard είναι ο λόγος που σε κάνει να πίνεις τον καφέ και να τον λατρεύεις. Με αυτό το θέμα και με τίτλο “Ο καφές από μια άλλη οπτική γωνία” κατάφερα να περάσω στον φετινό κυπριακό τελικό Famelab. Η εργαστηριακή εμπειρία που περιλαμβάνει ο κλάδος μου, είναι ταυτόχρονα προνόμιο αλλά και ευθύνη. Ο δρόμος που επιλέγουν οι επιστήμονες δεν είναι καθόλου εύκολος αλλά το αποτέλεσμα κάνει την διαδρομή να αξίζει. Το ταξίδι μου στην Επιστήμη είναι μέχρι στιγμής υπέροχο και προσπαθώ με κάθε τρόπο να το κάνω όλο και πιο μυστήριο και ενδιαφέρον. Θες να κάνεις μαζί μου το ταξίδι αυτό;\nΕίμαι ο Αντώνης Κουντούρης. Σπούδασα Μηχανολογία στο Εθνικό Μετσόβιο Πολυτεχνείο (Ε.Μ.Π) και έχω κάνει μεταπτυχιακές σπουδές στη μελέτη θερμομονωτικών προϊόντων στο τμήμα Μηχανολογίας του Πανεπιστημίου Κύπρου. Είμαι υποψήφιος διδάκτωρ στο Ε.Μ.Π, μελετώντας την ανάπτυξη δομικών υλικών από απόβλητα πολυμερών υλικών. Γνωρίζετε τι είναι τα πολυμερή υλικά; Είναι σύνθετη λέξη από το «πολύ» και το «μέρη», που πάει να πει ότι έχω πάει σε πολλά μέρη και ότι εάν με επιλέξετε ως μέντορα σας, θα πάμε μαζί και στο Cheltenham Science Festival ως νικητές του School-Lab. Αστειεύομαι φυσικά επειδή :\n1ο Τα πολυμερή υλικά είναι τα «πλαστικά υλικά». Μάλιστα η διδακτορική μου διατριβή ταυτίζεται με την εργασία μου. Ήμουν διευθυντής έργου παραγωγής καινοτόμου οικοδομικού προϊόντος προερχόμενο από τα πλαστικά βιομηχανικά απόβλητα της εταιρείας Nicolaides & Kountouris Metal Company Ltd, έργο που έλαβε το Κυπριακό Βραβείο Καινοτομίας στον τομέα Μεταποίησης (2014) και το Πρώτο Βραβείο Οίκο-Καινοτομίας της Ευρωπαϊκής Πλατφόρμας Inneon (2016).\n2ο Καμία σημασία δεν έχει το βραβείο σε αυτόν τον διαγωνισμό. Σημασία έχει να εξάψουμε την «επιστημονική» δημιουργικότητα σου μέσω αυτής της δράσης, αφού όπως ανάφερα σε ομιλία μου στο TEDxNicosia (2016): «Οι εμπειρίες που αποκτούν τα παιδιά μέσα από δημιουργικές δραστηριότητες στις οποίες οφείλουμε να τα εμπλέκουμε, θα τα βοηθήσουν να ανακαλύψουν τα ταλέντα και τη μοναδικότητά τους.» Αυτή μου η άποψη με οδήγησε στην εθελοντική διοργάνωση των παρουσιάσεων «Δημιουργική Πολιτεία», σε παιδιά του δημοτικού, οι οποίες προωθούν την δημιουργικότητα, την ανακύκλωση και την κριτική σκέψη.\nΕπίσης η ευαισθησία μου σε θέματα δημιουργικής σκέψης με οδήγησε στην έκδοση (2015) ενός βιβλίου με τίτλο «Περί Δημιουργικότητας … με τη ματιά ενός 30άρη».Όπως καταγράφω στο βιβλίο «Πιστεύω ακράδαντα ότι με μπόλικη δημιουργική σκέψη, μπορούμε να φτιάξουμε έναν κόσμο καλύτερο». Ας δημιουργήσουμε λοιπόν…\nΟ Νίκος είναι γνωστικός νευροεπιστήμονας. Προσπαθεί καθημερινά να κατανοήσει τις αλληλεπιδράσεις εγκεφάλου σε σχέση με τις σκέψεις και συμπεριφορές μας. Για τον λόγο αυτό, σχεδιάζει πειραματικές μεθόδους όπου εστιάζουν στην προσοχή, μνήμη και αντίληψη και εφαρμόζονται κατά την διάρκεια μαγνητικής τομογραφίας. Κίνητρο στην δουλειά του είναι να κατανοήσει τον τρόπο με τον οποίο ο ανθρώπινος εγκέφαλος αναδεικνύει μια πλούσια, ζωντανή, συνειδητή αντίληψη του κόσμου.\nΣτράφηκε στην επιστήμη μετά από ένα τραυματισμό που του στέρησε τη συμμετοχή του σε Ολυμπιακούς Αγώνες κατά την διάρκεια των προπτυχιακών του σπουδών στις Ηνωμένες Πολιτείες Αμερικής. Μετά την αποφοίτησή του από τον κλάδο Ψυχολογίας, συνέχισε σε μεταπτυχιακές σπουδές στο Πανεπιστήμιο Κύπρου και ακολούθως σε διδακτορική διατριβή στο University College London.\nΤώρα ζεί στη Λεμεσό και έχει ένα γιο. Το να ονειρεύεται τις δυνατότητες της επιστήμης τον ανεβάζει σε υψηλά πνευματικά επίπεδα, ενώ το τρέξιμο είναι αυτό που τον προσγειώνει.\nΕίναι παθιασμένος με την επικοινωνία της επιστήμης και πιστεύει οτι η επιστήμη είναι ατελής χωρίς την κατάλληλη επικοινωνία της. Με την συμμετοχή και την οργάνωση διαφόρων επιστημονικών εκδηλώσεων όπως το Famelab, TEDxNicosia, Café Scientifique, Mediteranean Science Festival κατάφερε να συμπεριλάβει το πάθος του αυτό στην καθημερινότητά του.\nΕίμαι ο Ορέστης Μαραγκός και γεννήθηκα στη Λευκωσία. Έκανα την διδακτορική μου διατριβή στον κλάδο της πολιτικής μηχανικής, τομέας που περιλαμβάνει τον σχεδιασμό δομημένου περιβάλλοντος, όπως είναι οι γέφυρες και οι ουρανοξύστες, στοχεύοντας στo όφελος και στην πρόοδο της ανθρωπότητας. Πρωταρχικός στόχος ενός πολιτικού μηχανικού είναι η λύση προβλημάτων, συμβάλλοντας έτσι και σε τομείς που δεν έχουν άμεση σχέση με το δομημένο περιβάλλον. Ένας απ’αυτούς είναι η οδοντιατρική. Για αρκετά χρόνια προσπαθούσα να απαντήσω στο ερώτημα γιατί οι οδοντιατρικές συνθετικές αποκαταστάσεις δεν είναι αποτελεσματικές. Για να απαντήσω στο ερώτημα αυτό, έφτιαξαι υπολογιστικά μοντέλα που να διεγείρουν τις διάφορες δυνάμεις που αναπτύσσονται σε επίπεδο δοντιού και αποκατάστασης. Τα μοντέλα αυτά βασίζονται σε δεδομένα που έχουν προκύψει από πειράματα. Συγκεκριμένα, για να συλλέξω τις ιδιότητες που σχετίζονται με την συμπεριφορά των συστατικών του δοντιού, χρησιμοποίησα μια τεχνική που λέγεται ακουστική μικροσκοπία. Ένα ακουστικό μικροσκόπιο εστιάζει σε ήχους υψηλής συχνότητας των διαφόρων υλικών και προκαλεί μικρούς “σεισμούς” στην επιφάνεια τους. Τα τελευταία χρόνια η έρευνά μου εστιάζει στην συμπεριφορά του μεταλλικού αφρού.\nΕπιπλέον διδάσκω σε πρωτοετείς και δευτεροετείς φοιτητές, στο τμήμα Μηχανικής, τη διαδικασία πολιτικού μηχανικού σχεδίου καθώς επίσης και την ανάπτυξη επαγγελματικών επιδεξιοτήτων που πρέπει να χαρακτηρίζουν έναν πολιτικό μηχανικό. Στα πλαίσια των μαθημάτων αυτών, οι φοιτητές έχουν την ευκαιρία προετοιμασίας ομαδικών εργασιών, τις οποίες παρουσιάζουν με διάφορους τρόπους. Η εργασία με τίτλο “Η πραγματικότητα της σκιάς” παρουσιάστηκε στο 1ο Mediterranean Science Festival, το 2015. Η εργασία αυτή ήταν αποτέλεσμα συνδυασμού επιστήμης, τεχνολογίας και τέχνης και περιελάμβανε τρισδιάστατα γλυπτά με σκιάσεις. Μια πιο πρόσφατη εργασία περιλάμβανε τον σχεδιασμό ενός μοντέρνου υπεραστικού σιδηρόδρομου που θα ενώνει τη Λευκωσία με τη Λεμεσό και η εργασία αυτή έχει δημοσιευτεί στον κυπριακό τύπο.\nΗ Επιστήμη έχει μεγαλύτερες επιρροές όταν επικοινωνείται απλά και αποτελεσματικά. Αυτός ήταν και ο λόγος συμμετοχής μου στον κυπριακό διαγωνισμό Famelab του 2014, όπου πήρα την 3η θέση. Επιπλέον ήμουν μέλος της κριτικής επιτροπής στον μαθητικό διαγωνισμό S Factor του 2015.\nΗ γλώσσα είναι τα πάντα για τον άνθρωπο. Το να επικοινωνούμε και να εκφράζουμε τις σκέψεις μας, τις ιδέες, τους φόβους και τα συναισθήματά μας είναι μεγάλο κατόρθωμα. Δεν είναι όμως μόνο αυτό. Και αυτό γιατί διαμέσου της γλώσσας μπορούμε ακόμα και να ... παρουσιάσουμε τον εαυτό μας στο κοινό! Είμαι η Άντια Μαυρομάτη και είμαι γλωσσολόγος και καθηγήτρια Αγγλικών στη δευτεροβάθμια εκπαίδευση τα τελευταία 12 χρόνια. Είμαι επίσης αξιολογημένη εξετάστρια από το CIE (Cambridge International Examinations) για το προφορικό μέρος της εξέτασης IGCSE-ESL. Σπούδασα Αγγλική Γλώσσα και Φιλολογία, αλλά, όντας γοητευμένη με τις γλώσσες, αποφάσισα να προχωρήσω σε δεύτερο πτυχίο στις Τουρκικές και Μεσανατολικές σπουδές. Ο τρόπος με τον οποίο οι γλώσσες αναδύονται, αναπτύσσονται, εξελίσσονται και αλλάζουν με ενέπνευσε και μου έδωσε κίνητρο για περαιτέρω μελέτη, έτσι ακολούθησα μεταπτυχιακές σπουδές στην Εφαρμοσμένη Γλωσσολογία. Στο παρόν στάδιο, είμαι υποψήφια διδάκτωρ Γλωσσολογίας, με έμφαση στην αλληλεπίδραση μεταξύ γλώσσας και κοινωνίας. Η μελέτη των γλωσσών είναι πραγματικά μαγευτική. Μπορείτε να μελετήσετε πώς τα παιδιά κατακτούν την γλώσσα, τον τρόπο με τον οποίο η ομιλία των ανδρών και των γυναικών διαφέρει, πώς ο πολιτισμός και άλλοι κοινωνικοί παράγοντες επηρεάζουν τον τρόπο που μιλάμε, πώς οι έφηβοι χρησιμοποιούν τη γλώσσα κλπ. Για χρόνια τώρα, έχω διεξάγει έρευνα στον τομέα της κοινωνιογλωσσολογίας, και πιο συγκεκριμένα, σχετικά με τη στάση απέναντι στις διαλέκτους και τις επίσημες γλώσσες. Οι άνθρωποι, για παράδειγμα, πιστεύουν λανθασμένα ότι οι διάλεκτοι είναι κατώτερα γλωσσικά συστήματα από την τυποποιημένη μορφή της γλώσσας και τείνουν να τις υποτιμούν. Αυτοί και πολλοί άλλοι μύθοι και παρανοήσεις γύρω από τις γλώσσες θα πρέπει να συζητούνται και να παρουσιάζονται επιστημονικά.\nΤο πάθος μου για τη δημόσια ομιλία, με οδήγησε στο να συμμετάσχω στο διαγωνισμό Famelab το 2016, όπου επιλέχθηκα ως πρώτη επιλαχούσα στον Εθνικό τελικό. Επιπλέον, είμαι πιστοποιημένη εκπαιδεύτρια μη τυπικής μάθησης. Επίσης, από το 2012, είμαι καθηγήτρια και συντονίστρια του Ευρωπαϊκό Κοινοβούλιο Νέων (ΕΚΝ) Κύπρου. Όντας καθηγήτρια μη κυβερνητικής οργάνωσης, όπου οι μαθητές μπορούν να εκφράσουν τις ιδέες και τις πεποιθήσεις τους για διάφορα τρέχοντα θέματα, είναι ένας απαιτητικός ρόλος, και αυτό γιατί οι καθηγητές του ΕΚΝ διδάσκουν στους μαθητές τις δεξιότητες δημόσιας ομιλίας και τους βοηθούν στην έρευνα ενός θέματος αλλά και να γράφουν πειστικές ομιλίες. Επίσης, οι εκπαιδευτικοί διαδραματίζουν ουσιαστικό ρόλο στη γαλούχηση της αίσθησης της αξιοπρέπειας και της αυτοεκτίμησης των μαθητών.\nΕίναι πεποίθησή μου ότι τα ευρήματα των ερευνών θα πρέπει να είναι προσιτά και κατανοητά σε όλους, και σε ό,τι αφορά τους νέους, θα πρέπει να τους δοθεί η ευκαιρία να συμμετέχουν στον συναρπαστικό κόσμο της επιστήμης. Αδημονώ για την έρευνα νέων θεμάτων που σχετίζονται με τη γλώσσα, μαζί με μαθητές και μαθήτριες που έχουν την όρεξη να εμπλακούν στην επικοινωνία της επιστήμης.\nΓειά σας! Ονομάζομαι Βίκυ Νικολαΐδου και είμαι επιστήμονας (μ’ αρέσει πολύ να το λέω αυτό). Κάποτε ήθελα να δοκιμάσω όλες τις μπύρες του κόσμου. Αυτό όμως δεν μπορούσα να το κάνω επάγγελμα γι’ αυτό σπούδασα Βιολογία στην Αθήνα και έτσι ανακάλυψα πόσο ενδιαφέρον έχει η επιστήμη και δεν ήθελα να σταματήσω εκεί. Επιπλέον, η επιθυμία μου για ταξίδια ήταν μεγάλη γι’ αυτό αποφάσισα να πάω στο Ηνωμένο Βασίλειο για μεταπτυχιακές και ακολούθως διδακτορικές σπουδές. Όλα αυτά τα χρόνια σπουδών, είχα την ευκαιρία να μάθω πολλά για κάτι πολύ ενδιαφέρον κύτταρα, που λέγονται οστεοβλάστες, όπου είναι ουσιαστικά τα κύτταρα που φτιάχνουν τα κόκκαλά μας. Τα κύτταρα αυτά δουλεύουν πολύ σκληρά. Γνωρίζεις ότι ολόκληρος ο σκελετός ενός ενήλικα αντικαθίσταται κάθε 10 χρόνια? Με την βοήθεια πειραμάτων ανακάλυψα τον τρόπο με τον οποίο επηρεάζεται η δράση των οστεοβλαστών από κάτι άλλα κύτταρα που βοηθούν στην καταπολέμηση μολύνσεων και λέγονται ανοσοποιητικά κύτταρα, επηρεάζοντας έτσι και διάφορες ασθένειες των οστών όπως είναι η αυτοάνοση αρθρίτιδα. Η μελέτη των ανοσοποιητικών κυττάρων είναι πολύ ενδιαφέρουσα γιατί είναι αυτά που θα μας προστατεύσουν από τις μολύνσεις αλλά και από τον καρκίνο. Κάθε φορά που δημιουργείται μια πληγή, κοκκινίζει, πρήζεται αλλά μετά επουλώνει και αυτό οφείλεται στο ανοσοποιητικό σου σύστημα. Κάθε φορά που προκύπτει κρυολόγημα ή νιώθεις αδιαθεσία για λίγες μέρες, έχεις πονόλαιμο ή ακόμα και πυρετό αυτό είναι ένδειξη ότι το ανοσοποιητικό σου σύστημα αντεπιτίθεται και νιώθεις καλύτερα. Πρέπει να είμαστε ευγνώμων για το ανοσοποιητικό μας σύστημα, γιατί χωρίς αυτό ο άνθρωπος δεν μπορεί να επιβιώσει. Ο τρόπος βέβαια με τον οποίο δουλεύει, είναι περίπλοκος και πολλοί επιστήμονες ανά τον κόσμο, μαζί τους κι εγώ, δουλεύουν σκληρά για να τον ανακαλύψουν! Αυτό προσπαθώ να διδάξω και στους φοιτητές μου.\nΑκόμη ένα μεγάλο μου πάθος είναι το φαγητό (ως γνήσια Κύπρια) και η μαγειρική που μοιάζει πολύ με το να κάνεις πειράματα. Ποτέ δεν ξέρεις αν θα βγει ένα καλό αποτέλεσμα, αλλά όταν πετύχει είναι απολαυστικό. Αν δεν ήμουν επιστήμονας, θα ήθελα να ήμουν σεφ (ή μπορεί και να γίνω μια μέρα). Πιστεύω ότι ο κόσμος της επιστήμης κάνει τα πάντα γύρω μας να έχουν μια λογική εξήγηση και πρέπει να προσπαθούμε καθημερινά να μαθαίνουμε καινούρια πράγματα.\nΗσυχία δεν έχει! Έχοντας σπουδάσει παιδαγωγικά, ήρθε από Καβάλα για να κάνει μάστερ Γνωστικής και Εκπαιδευτικής Ψυχολογίας. Δεν της έφτανε το Μάστερ. Έμπλεξε με πολλούς και με πολλά και παράλληλα έγινε εκπαιδεύτρια Μη Τυπικής Μάθησης, εθελόντρια στο TEDxLimassol (ομάδα παρουσιαστή) & TEDxUnic (ομάδα ομιλητών), οργανωτικό μέλος του Mediterranean Science Festival και φυσικά FameLaber. Σήμερα πια, ως Διδακτορική φοιτήτρια Γνωστικής Ψυχολογίας και ως Certified Scuba Diver, κάνει καταδύσεις στα άδυτα του ανθρώπινου μυαλού και στο βυθό της θάλασσας. Περίεργα περίεργη, και με εργαλεία, από τη μια τη σύγχρονη τεχνολογία εικονικής πραγματικότητας και τα κόμικς, και από την άλλη τις μπουκάλες οξυγόνου και τη μάσκα της, βουτάει με το ίδιο πάθος και θαυμασμό, άλλοτε στα μυστηριώδη μονοπάτια του ανθρώπινου εγκεφάλου, της μνήμης, της προσοχής, της αντίληψης, της ανθρώπινης σκέψης, και άλλοτε στο μυστηριώδη κόσμο κάτω από το νερό. Στα 25 της χρόνια, ερωτευμένη με αυτό που λέγεται επικοινωνία της επιστήμης στο ευρύτερο κοινό (science communication), ανυπομονεί να σας γνωρίσει, να σας δείξει αυτά που ξέρει και να μάθει από εσάς. Ησυχία δεν έχει! Γιατί, όπως συνηθίζει να λέει, τι να την κάνεις την ησυχία, όταν υπάρχουν τόσα πολλά να μάθεις και να κάνεις!\nΟνομάζομαι Ανδρέας Παπαδόπουλος και αυτοαποκαλούμαι επαγγελματίας Αστροφυσικός, το οποίο πρακτικά μεταφράζεται στο να πληρώνομαι για να παρατηρώ (και κάποιες φορές να μελετώ) την φυσική των αστεριών και των γαλαξιών του Σύμπαντος μας! Ως παιδί ονειρευόμουν να γίνω αστροναύτης, αλλά συμβιβάστηκα με την δεύτερη καλύτερη δουλειά στο Σύμπαν! Σπούδασα Φυσική, ακολούθως Αστρονομία (μεταπτυχιακό) και πριν ένα χρόνο ολοκλήρωσα το διδακτορικό μου στην Αστροφυσική, όπου είχα την ευκαιρία να ανακαλύψω και να μελετήσω μια σπάνια κατηγορία αστεριών που πεθαίνουν, τους λεγόμενους Υπέρλαμπρους Υπερκαινοφανείς. Για την μελέτη μου αυτή ταξίδεψα δύο φορές στην κορυφή ενός ψηλού βουνού στην Χιλή, με σκοπό να χρησιμοποιήσω ένα από τα μεγαλύτερα οπτικά τηλεσκόπια στον κόσμο και μια τεράστια υπερσύγχρονη κάμερα των 540 Megapixels! Σήμερα δουλεύω σαν ερευνητής για την Ερευνητική Ομάδα Αστροφυσικής και Υπολογιστών Υψηλών Επιδόσεων του Ευρωπαϊκού Πανεπιστημίου Κύπρου, και μελετώ το πώς οι γαλαξίες (μαζί και τον δικό μας) σχηματίστηκαν και πως εξελίσσονται με την πάροδο του χρόνου (δισεκατομμύρια χρόνια = 109 yrs). Για τον σκοπό αυτό χρησιμοποιώ δεδομένα/μετρήσεις από το μεγαλύτερο διαστημικό τηλεσκόπιο που κατασκευάστηκε μέχρι σήμερα (Herschel Space Observatory) και τον μεγαλύτερο υπερυπολογιστή που διαθέτει η Κύπρος, γνωστό ως CyTera! Ασχολούμαι με οτιδήποτε έχει να κάνει με το Σύμπαν (μαύρες τρύπες, εκρήξεις αστεριών, γνωστοί και ως Υπερκαινοφανείς, Εξωπλανήτες κτλ.) και πιστεύω ότι η ανθρώπινη περιέργεια (ειδικά των παιδιών) είναι το πιο χρήσιμο χαρακτηριστικό της ανθρωπότητας, γιατί αυτή είναι που θα μας οδηγήσει να ανακαλύψουμε τον κόσμο στον οποίο ζούμε. Ως μέντορας στο School=Lab, στοχεύω στην “θρέψη” της παιδικής αυτής περιέργειας με αστροφυσική! Αγαπώ τις αστροπαρατηρήσεις (έχω ήδη καταφέρει να μάθω στον ενός έτους γιο μου πως να ξεχωρίζει το Φεγγαράκι, τα αστεράκια και τα αεροπλάνα στον βραδινό ουρανό) και την αστροφωτογραφία. Επίσης μ' αρέσει πολύ να παίζω ποδόσφαιρο και μπάσκετ, και σύμφωνα με την γυναίκα μου, είμαι εθισμένος στις ταινίες, κυρίως επιστημονικής φαντασίας! Είμαι φανατικός τηλεθεατής του Discovery Channel, Discovery Science και της τηλεοπτικής σειράς "The Big Bang Theory", σε σημείο που όταν υπολογιστικοί κώδικες και προγράμματα “τρέξουν” με επιτυχία, πράγμα σπάνιο, φωνάζω “BAZINGA”!\nΕίμαι ο Χρίστος Παπανεοφύτου (αυτός με τα γυαλιά στο δεξί μέρος της selfie) και δεν έχω λογαριασμό στο Facebook! Σπούδασα χημικός μηχανικός και μετά αποφάσισα να κάνω μεταπτυχιακό και διδακτορικό στη βιοχημεία και έτσι έγινα και βιοχημικός. Μου αρέσει να απομονώνω νέες πρωτεΐνες και να μελετώ τις ιδιότητες και τη δομή τους. Θεωρώ ότι οι πρωτεΐνες είναι πολύ εντυπωσιακά βιομόρια γιατί, όπως υποδηλώνεις και το όνομά τους, είναι οι ουσίες με κυρίαρχο και πρωταρχικό ρόλο στη ζωή. Επίσης μου αρέσει να μελετώ νέα ένζυμα, τα οποία ανήκουν στην οικογένεια των πρωτεϊνών και είναι ακόμη πιο εντυπωσιακά γιατί ρυθμίζουν πάρα πολλές διεργασίες στο σώμα μας. Η έλλειψη ή υπερπαραγωγή ορισμένων πρωτεϊνών και ενζύμων σχετίζεται με αρκετές ασθένειες στο σώμα μας. Τα τελευταία χρόνια μελετώ κάποιες πρωτεΐνες που σχετίζονται με την ανάπτυξη ορισμένων ασθενειών όπου το σώμα μας μπερδεύεται και επιτίθεται στον εαυτό του. Τις ασθένειες αυτές τις ονομάζουμε αυτοάνοσες και θέλουμε να αναπτύξουμε καινούργια φάρμακα για την αντιμετώπισή τους. Με μία μέθοδο που ονομάζεται τεχνολογία του ανασυνδυασμένου DNA μπορούμε να παράγουμε ανθρώπινες πρωτεΐνες σε βακτήρια και να τις μελετάμε στο εργαστήριο. Καθώς μου αρέσουν πολύ και τα μαθηματικά κατάφερα να συνδυάσω την παραγωγή των πρωτεϊνών που μας ενδιαφέρουν στα βακτήρια με μαθηματικές εξισώσεις! Επιπρόσθετα βρήκα εξισώσεις με τις οποίες μπορούμε να δούμε πόσο ισχυρά δεσμεύεται ένα φάρμακο σε μία πρωτεΐνη που προκαλεί μία ασθένεια. Επίσης, διδάσκω σε φοιτητές το μάθημα της βιοχημείας και συζητάμε για τη σύνθεση των βιομορίων στο σώμα μας συμπεριλαμβανομένων των πρωτεϊνών, τις βιοχημικές τους δράσεις καθώς και τον έλεγχο του μεταβολισμού τους.\nΟνομάζομαι Ρένα Παπαχριστοφόρου, γεννήθηκα στη Λευκωσία στις 3 Απριλίου 1979. Ολοκληρώνοντας το λύκειο πήρα τη πρώτη μεγάλη απόφαση της ζωής μου και ταξίδεψα στη Γαλλία με σκοπό να σπουδάσω Βιολογία ή Ιστορία της Τέχνης... Τελικά πήρα πτυχίο στη Βιολογία και μεταπτυχιακό στη Βιοχημεία. Επιστρέφοντας στην Κύπρο ολοκλήρωσα το διδακτορικό μου στη Μοριακή Βιολογία. Για πολλά χρόνια εργάστηκα ως ερευνήτρια σε διάφορα ερευνητικά προγράμματα μελετώντας Σπάνια Νοσήματα κυρίως τη Γαλακτοζαιμία η οποία είναι η πιο συχνή κληρονομική διαταραχή του μεταβολισμού των υδατανθράκων. Με εντυπωσιάζει η αρμονία και η ισορροπία που χαρακτηρίζει όλα τα έμβια και ο τρόπος με τον οποίο το κάθε κύτταρο αντιδρά όταν αυτή διαταράσσετε με σκοπό να την αποκαταστήσει. Σήμερα εργάζομαι ως καθηγήτρια και ως σύμβουλος Βιολογίας στο Υπουργείο Παιδείας προσπαθώντας να μεταφέρω στους νέους γνώσεις και αγάπη για τις Βιολογικές Επιστήμες. Επίσης, μέσα από βιωματικά εργαστήρια προσπαθούμε να εμπεδώσουν οι μαθητές αυτό που μας αποδεικνύει η γενετική επιστήμη δηλαδή το πόσο όμοιοι και διαφορετικοί είμαστε. Τελικά, δεν κατάφερα να ασχοληθώ με την τέχνη ωστόσο η εμπειρία μου με τη μελέτη του ανθρώπινου μεταβολισμού σε μοριακό και κυτταρικό επίπεδο με έμαθε να μελετώ και να διδάσκω την επιστήμη της ζωής με εικαστική προσέγγιση και να αναγνωρίζω την σημασία της για την πρόοδο της κοινωνίας μας.\nΑς παρουσιάσω λοιπόν το εαυτό μου: ονομάζομαι Κάλλια Παρίδη. Στην πραγματικότητα όμως αυτή δεν είναι ολόκληρη η αλήθεια. Η πραγματική μου ταυτότητα είναι επιστήμονας μεταμφιεσμένος Αν είσαι ένα από εμάς, τους λάτρεις της επιστήμης, θα με ξέρεις με το κωδικό μου όνομα, “Μεθογνωσία”. Με χαρακτηρίζει απόλυτα! Λατρεύω τους μύθους αλλά πάντα ψάχνω να μαθαίνω πράγματα με επιστημονικές μεθόδους. Γεννημένη και μεγαλωμένη στην Κύπρο, το ηλιοβασίλεμα, η ανατολή του ηλίου αλλά και νυκτερινός ουρανός αποτέλεσαν πηγή έμπνευσης και κίνητρο έρευνας. Ψάχνοντας απαντήσεις για φαινόμενα όπως το ουράνιο τόξο, την καταιγίδα και όλα τα περίεργα της φύσης, αποφάσισα να σπουδάσω Φυσική. Αν και είχα την ευκαιρία να ανακαλύψω διάφορα μυστήρια του σύμπαντος, το πάθος μου για την επιστήμη και η ανάγκη μου να την μοιραστώ με οδήγησαν σε διδακτορικές σπουδές στην Εκπαίδευση Επιστήμης. Μελετώ πώς δουλεύει ο ανθρώπινος νους, πως αναπτύσσει ιδέες και πώς βρίσκει λύσεις. Να ξέρετε ότι η Φύση δεν μας έχει βγάλει από το μεγάλο σχέδιο. Είμαι κατενθουσιασμένη να μελετήσω πώς και εμείς, ως μαθητές του μεγάλου αυτού σχεδίου, από τον Αριστοτέλη μέχρι τον Γαλιλαίο, από τον Αϊνστάιν και τον Higgs μέχρι το πιο μικρό παιδί στην τάξη, αναπτύσσουμε ιδέες και μοντέλα. Μπορεί να έχουμε όλοι αντικρίσει ένα ουράνιο τόξο, αλλά ο καθένας μας το έχει “δει” διαφορετικά. Πιστεύω ότι αν πετύχεις το δικό σου “ουράνιο τόξο”, τότε η ζωή σου δεν θα ναι ποτέ η ίδια. “Κοιτάζοντας” σε ένα μαθαίνεις αρχικά το “τι είναι”, αλλά “βλέποντας” ουσιαστικά ένα οδηγείσαι στο να μάθεις τα πώς και τα γιατί. Ο Φυσικός είναι παντού και πάντα Φυσικός. Γι’ αυτό ψάχνω πάντα για απαντήσεις. Ελπίζω και εσείς να διαλέξετε το δρόμο της επιστήμης για να ανακαλύψετε όλα αυτά τα μυστήρια που υπάρχουν εκεί έξω.\nΕίμαι η Μυρτάνη Πιερή. Γεννήθηκα στο Σύδνευ της Αυστραλίας, στις 16 Απριλίου στις 9 το πρωί. Αυτό με κάνει Κριό με ωροσκόπο Τοξότη και αυτό σημαίνει...εεεε...απολύτως τίποτα. Σπούδασα Βιολογία και συνέχισα με διδακτορικές σπουδές στην Ανθρωπολογία. Κι εγώ η ίδια είμαι άνθρωπος και ίσως αυτό με οδήγησε στο να εστιάσω σ’ αυτό το ζώο. Για πολλά χρόνια προσπάθησα να βάλω και γω το λιθαράκι μου στον αγώνα κατά του καρκίνου, κατασκευάζοντας χημειοθεραπευτικά φάρμακα που στοχεύουν τα “άτακτα” καρκινικά κύτταρα και όχι τα υγιή, κάτι που ακόμα προσπαθούμε να πετύχουμε. Τώρα μελετώ διάφορες κυπριακές οικογένειες με κληρονομικές ασθένειες που έχουν προκληθεί από μεταλλάξεις στο DNA. Κατάφερα να βάλω αυτές τις μεταλλάξεις στα ποντίκια (που συνήθως δεν έχουν πρόβλημα), προσπαθώντας να καταλάβω πως προκαλούν την ασθένεια. Παράλληλα διδάσκω σε φοιτητές το πως δουλεύει το ανθρώπινο σώμα, αναδεικνύοντας πόσο πολυάσχολο είναι ακόμα και όταν κοιμόμαστε. Άρα δεν πρέπει να νιώθουμε άσχημα όταν δυσκολευόμαστε να βγούμε απ’ το κρεβάτι. Είμαι κατενθουσιασμένη όταν μελετώ το ανθρώπινο σώμα και τις λειτουργίες του. Να ψάχνω γιατί περπατάμε, μιλάμε, αναπνέουμε, γελάμε, ερωτευόμαστε τα λάθος άτομα...όλα σε μοριακό επίπεδο! Αν δεν ήμουν Βιολόγος, θα ήθελα να είμαι Αστροφυσικός γιατί μ’ αρέσει ό,τι έχει να κάνει με τον ουρανό: αστέρια, γαλαξίες, μαύρες τρύπες (αν και δεν υπάρχουν τελικά) και το γεγονός ότι αν ταξιδεύω με μεγαλύτερη ταχύτητα από αυτή του φωτός θα ξανανιώσω! Επίσης, θα ήθελα να είμαι επαγγελματίας τενίστρια, αλλά αυτό δεν θα συμβεί ούτε στα πιο τρελά μου όνειρα.\nΠιστεύω ότι η επιστήμη είναι μαγική, διασκεδαστική, ευχάριστη, φτάνει να διδάσκεται με τον σωστό τρόπο. Αλλιώς μπορεί να γίνει η χειρότερη εμπειρία της ζωής σου. Το 2011, συμμετείχα στον διεθνή διαγωνισμό Famelab στην Αγγλία, όπου κέρδισα την πρώτη θέση (και μια μπουκάλα σαμπάνια την οποία τίμησα δεόντως!).\nΕίμαι η Λουίζα Σοφοκλέους και έχω γεννηθεί στη Λάρνακα. Εκ φύσεως περίεργη ρωτούσα πάντα από παιδί τι είναι αυτό και τι είναι το άλλο και τι και γιατί και πώς. Από περιέργεια έγινα πρόσκοπος και εκεί αντιλήφθηκα πολύ νωρίς την απέραντη αγάπη μου για τη φύση, το περιβάλλον και γενικά για ολόκληρο τον φανταστικό κόσμο που μας περιβάλλει. Έτσι αποφάσισα να γίνω επιστήμονας. Σπούδασα Εφαρμοσμένα Μαθηματικά και Φυσικές Επιστήμες και συνέχισα με μεταπτυχιακό στην Βιοιατρική Μηχανική που ουσιαστικά είναι οι εφαρμογές της μηχανικής, της φυσικής και των μαθηματικών στην ιατρική και την βιολογία, κάτι σαν ο μηχανικός του σώματος και όχι μόνο. Ναι, αυτός που πρέπει να βρει πως λειτουργεί κάτι, γιατί έχει χαλάσει και πώς φτιάχνετε. Αυτά τα γιατί και τα πώς πάντα με κυνηγούν! Δούλεψα για ένα χρόνο στον Ευρωπαϊκό Οργανισμό Φαρμάκων για να μπορέσω να ανακαλύψω τη διαδρομή ενός ραδιοφαρμάκου από την παραγωγή μέχρι την διανομή και χρήση του. Τώρα εκπονώ το διδακτορικό μου στην Βιοιατρική και προσπαθώ να μεταφέρω στους φοιτητές τη μαγεία της επιστήμης διδάσκοντας αλλά και λαμβάνοντας μέρος σε εκδηλώσεις για την επικοινωνία της επιστήμης όπως το FameLab όπου το 2015 κατέλαβα την πρώτη θέση στην Κύπρο. Όταν δεν διαβάζω η δουλεύω προσπαθώ να γίνω εκπαιδευτής σκυλιών, ενός συγκεκριμένα, αλλά η ατίθαση σκυλίτσα μου έχει άλλη άποψη. Το περίεργο με εμένα είναι ότι συχνά συνομιλώ με τα κατοικίδια μου (έχω και ένα γάτο), με τα λουλούδια, τα δέντρα, τα πουλιά, τις πεταλούδες και με ένα σκαντζοχοιράκι που έχω στην αυλή μου. Βλέπετε από όλα τα πλάσματα έχεις κάτι να μάθεις για να μπορέσεις να εξηγήσεις τα γιατί και τα πώς του κόσμου μας!\nΓειά σας! Ονομάζομαι Κατερίνα Στεφάνου. Είμαι 26 χρονών και είμαι Βιοχημικός, Μικροβιολόγος και FameLaber.\nΔύο είναι οι μεγάλες μου αγάπες: η επιστήμη και η σοκολάτα. Μπορούμε με κάποιο τρόπο να συνδέσουμε αυτά τα δύο; Φυσικά!\nΤο 2015/2016 έχουν καταναλωθεί 7.3 εκατομμύρια τόνοι σοκολάτας παγκοσμίως. Ποια είναι η επιστημονική εξήγηση αυτού του φαινομένου; Λοιπόν , θα το θέσω ως εξής: τι νιώθετε όταν τρώτε σοκολάτα; Εγώ προσωπικά νιώθω απίθανα και αυτό συμβαίνει γιατί απελευθερώνονται στον εγκέφαλο χημικές ουσίες (συγκεκριμένα ορμόνες), που προσδίδουν την αίσθηση ευτυχίας και χαλάρωσης. Προσοχή! Η κατανάλωση μεγάλης ποσότητας σοκολάτας μπορεί να οδηγήσει σε ασθένειες όπως ο διαβήτης και η παχυσαρκία. Τρομακτικό ε; Μην ανησυχείς, η επιστήμη είναι εδώ για σένα και θα βοηθήσει να κατανοήσεις πώς και γιατί το σώμα μας αντιδρά σε διάφορα ερεθίσματα και να βρεις θεραπείες για τις διάφορες ασθένειες.\nΣτον δικό μου κόσμο, τον κόσμο της βιολογίας, η επιστήμη με βοηθά να κατανοήσω τις διάφορες χημικές αντιδράσεις που γίνονται στους ζωντανούς οργανισμούς, ούτως ώστε να καταλάβω γιατί αρρωσταίνουμε, πώς ο οργανισμός μας καταπολεμά τις ασθένειες, γιατί νιώθουμε ευτυχισμένοι, γιατί νυστάζουμε όταν βραδιάζει και γιατί αγαπάμε τόσο πολύ τη σοκολάτα.\nΚατά την διάρκεια των σπουδών μου, εστίασα στη μελέτη της μελατονίνης, μιας ορμόνης που προκαλεί νύστα. Επίσης είχα την ευκαιρία να μελετήσω ένα βακτήριο που προκαλεί μόλυνση στους πνεύμονες.\nΤο τελευταίο χρονικό διάστημα δουλεύω σε διαγνωστικό εργαστήριο, όπου εγώ και η ομάδα μου βοηθάμε τις μέλλουσες μητέρες να βεβαιωθούν ότι θα φέρουν στο κόσμο υγιή παιδιά. Καθημερινός μου στόχος είναι να πηγαίνω στο εργαστήριο, να φοράω την κάπα του υπερήρωα (εργαστηριακή ρόμπα) και να κάνω πολλά πειράματα.\nΗ επιστήμη των ζωντανών οργανισμών είναι καταπληκτική γιατί σου δίνει την ευκαιρία να ανακαλύπτεις συνεχώς καινούρια πράγματα και αυτό την κάνει ενδιαφέρουσα και καθόλου βαρετή. Όπως είπε άλλωστε ο φίλος μας ο Αϊνστάιν, το πιο σημαντικό πράγμα στη ζωή να μην σταματάς να προβληματίζεσαι.\nΟ Χάρης γεννήθηκε το 1984, την μέρα που ο Steve Jobs παρουσίασε το πρώτο Macintosh. Από τότε, ο κόσμος των υπολογιστών έχει καταγράψει τη δική του εξελικτική ιστορία και σήμερα αποτελεί μια από τις μεγαλύτερες βιομηχανίες στον κόσμο. Την ίδια στιγμή, εκείνο το αγόρι που γεννήθηκε την ίδια μέρα με το Mac, σιγά σιγά μεγάλωσε και έγινε επιστήμονας. Η εξέλιξη αυτή στη ζωή του ήταν αναμενόμενη, αφού από μικρός ενθουσιαζόταν με θέματα όπως το ηλιακό σύστημα, οι ωκεανοί (μεγάλος θαυμαστής του Jacque Cousteau), πως πετάνε τα πουλιά και οτιδήποτε του κινούσε το ενδιαφέρον. Την χρονική αυτή περίοδο, ο Χάρης είναι Κλινικός Εργαστηριακός Επιστήμονας με ειδίκευση στην Μοριακή Διάγνωση. Περνάει πολλές ώρες στο εργαστήριο, κάνοντας πειράματα που σχετίζονται με ανθρώπινα δείγματα όπως το αίμα και το DNA. Αυτό του προσφέρει την ευκαιρία να δίνει τις απαραίτητες πληροφορίες για διάγνωση και θεραπεία μιας ασθένειας. Αν και περνά τόσες πολλές ώρες στο εργαστήριο, του αρέσει να μοιράζεται και να επικοινωνεί την επιστήμη. Η ανάγκη του αυτή του δίνει κίνητρο να συμμετέχει σε διαγωνισμούς όπως είναι το FameLab, αλλά και σε εκδηλώσεις όπως είναι η Βραδιά του Ερευνητή και το Mediterranean Science Festival! Φέτος, το αγόρι αυτό, αναλαμβάνει το ρόλο του μέντορα στο πρόγραμμα School-Lab και είναι πρόθυμος να βοηθήσει τις ομάδες του να ανακαλύψουν αλλά και να περιγράψουν πόσο υπέροχη είναι η επιστήμη.\nΕίκοσι πέντε χρόνια τώρα έμαθε ν’ ακούει πάντα την καρδιά του! Κι όταν οι διαλέξεις στο πανεπιστήμιο είχαν ήδη ξεκινήσει κι έπρεπε να αφήσει τα χιλιόμετρα στο στίβο, πάλι την καρδιά του άκουγε. Κι ας έχανε μόνιμα το πρώτο τέταρτο κάθε διάλεξης! Φαίνεται όμως πως όσο έμενε ήταν αρκετό, αφού τελείωσε με επιτυχία τις υποχρεώσεις του. Αποφοίτησε με πτυχίο Μηχανικού Υπολογιστών και δευτερεύον αυτό της Βιοϊατρικής Μηχανικής, ενώ πλέον ικανοποιώντας ένα παιδικό όνειρο, συνεχίζει με μεταπτυχιακό στην Ιατρική Σχολή Αθηνών. Πριν μερικούς μήνες, παρά το θέμα που έχει μόνιμα με τον χρόνο, είχε 3 λεπτά διαθέσιμα, και δοκίμασε την τύχη του στο FameLab (το μεγάλο ξαδερφάκι του School-Lab!). Ήταν συνεπής, έκανε τα 3 αυτά λεπτά να αξίζουν, κι αναδείχθηκε νικητής στον εθνικό τελικό! Στο Cheltenham και το διεθνή τελικό όπου και προκρίθηκε, ήταν ξεκάθαρος: επιστήμη κι απόλαυση μπορούν να συνυπάρξουν! Απ’ ότι φαίνεται το κοινό το λάτρεψε, αφού τον επιβράβευσε με τη ψήφο του ως Audience Vote Winner! Μετρώντας ήδη 6 παρουσίες σε σκηνή FameLab, και την θεματολογία του να έχει ήδη περιλάβει σχεδόν τα πάντα, θεωρεί το School-Lab ως το ιδανικό επόμενο βήμα! Κι αυτό γιατί πιστεύει έντονα πως η επιστήμη δεν μπαίνει σε καλούπια, κι επομένως δεν έχει να κάνει από ποιον θα εξηγηθεί, αλλά σε ποιο βαθμό θα κατανοηθεί!


Ανοίγουν την Κυριακή 17 Μαΐου 2020 οι χώροι λατρείας - Αυστηρούς κανόνες και λίγα άτομα ορίζει η σχετική ΚΥΑ\nΑρχική σελίδαΠολιτικήΑνοίγουν την Κυριακή 17 Μαΐου 2020 οι χώροι λατρείας - Αυστηρούς κανόνες και λίγα άτομα ορίζει η σχετική ΚΥΑ\nInVeria.gr 5/12/2020 09:05:00 μ.μ.\nΔημοσιεύτηκε στο ΦΕΚ η Κοινή Υπουργική Απόφαση των Υπουργών Παιδείας και Υγείας σχετικά με το άνοιγμα των Εκκλησιών, τζαμιών και άλλων χώρων λατρείας σε όλη τη χώρα, ωστόσο με αυστηρούς περιορισμούς ως προς τα άτομα (το πολύ 50 άτομα για τις πολύ μεγάλες εκκλησίες).\nΣύμφωνα με την ΚΥΑ, επιτρέπεται η τέλεση κάθε είδους λειτουργίας ή θρησκευτικής τελετής - δηλαδή και γάμων βαπτίσεων κλπ, με τη συμμετοχή πιστών σε όλους τους χώρους λατρείας όλων των θρησκευτικών κοινοτήτων. Η απόφαση θα ισχύσει από 17 Μαΐου έως και 5 Ιουνίου 2020, οπότε και αναμένεται να υπάρξει νέα ρύθμιση.\nΣτην ΚΥΑ αναφέρεται ότι ο μέγιστος επιτρεπόμενος αριθμός ατόμων θα καθορίζεται από την αναλογία ένα άτομο ανά 10 τ.μ. Έτσι, για παράδειγμα, σε έναν χώρο λατρείας επιφανείας 300 τ.μ. ο μέγιστος επιτρεπόμενος αριθμός ατόμων θα είναι 30. Οι παρευρισκόμενοι θα πρέπει να διατηρούν απόσταση 1,5 μέτρου μεταξύ τους. Για τους χώρους λατρείας που είναι άνω των 500 τ.μ., ο αντίστοιχος μέγιστος αριθμός είναι 50.


Τετράδιο εξόδου: Δεν είναι λέξεις είναι πληγές\nΚρατάω τη στιγμή. Ένα γεγονός.\nΟ χρόνος περνάει και χάνεται.\nΚρατάμε κάτω από το βάρος της καθημερινότητας.\nΚατά ταχτά χρονικά διαστήματα επισκέφτομαι την παιδική μου γειτονιά.\nΔεν την έχω συνάντησει ποτέ ξανά!\nΑποθηκεύω σε κιβώτια σχήματα τις μνήμες. Στο φως εκθέτω αιμάτινες στιγμές.\nΣτο μαύρο τετράδιο μου έγραψα πρόσφατα:\n"Την νύχτα, μόνο. Εκεί που άφηνες την υπόλοιπη ζωή σου, μια άδεια θέση."\nΑναρτήθηκε από Αντώνης Χελιδώνης στις 2:35 μ.μ.


Το πρώτο Boeing 787-10 παρέλαβε η Singapore Airlines (vid) - Futurology\nΤο πρώτο Boeing 787-10 παρέλαβε η Singapore Airlines (vid)\nΤο πρώτο Boeing 787-10, από τα 49 αεροσκάφη που έχει παραγγείλει, παρέλαβε η Singapore Airlines σε ειδική τελετή στο Νορθ Τσάρλεστον, στην πολιτεία της Νότιας Καρολίνας. Πρόκειται για την πρώτη αεροπορική εταιρεία που παραλαμβάνει τη νέα έκδοση του Μπόιγκ.\nΚατασκευασμένο από ελαφριά υλικά και με μήκος 68μ., το 787-108 αποτελεί τη μεγαλύτερη έκδοση της σειράς αεροσκαφών Dreamliner της Boeing. Η Singapore Airlines είναι ο μεγαλύτερος πελάτης των 787-10.\nPrevious articleΤα βραβεία του 19ου Φεστιβάλ Γαλλόφωνου Κινηματογράφου\nNext articleΑνακαλύφθηκε στο σύμπαν ο πρώτος γαλαξίας χωρίς σκοτεινή ύλη


Ασύρματο πλυντήριο ρούχων - μύθος ή πραγματικότητα; | asiaoss.info\nΗ λειτουργία του πλυντηρίου συχνά δεν μπορεί να ονομάζεται ήσυχο, αλλά σήμερα οι κατασκευαστές προσπαθούν να τελειοποιήσουν την τεχνική αυτή και να προσφέρει μοντέλα με ελάχιστο θόρυβο. Μια τέτοια συσκευή είναι ιδιαίτερα σημαντικό για τις οικογένειες με μικρά παιδιά, αλλά μπορεί να είναι της ενδιαφέροντος και κάθε άλλο καταναλωτή, ο οποίος εκτιμά την άνεση και δεν του αρέσει ο θόρυβος.\n2 Από τι εξαρτάται το επίπεδο θορύβου;\n3 Υπάρχουν απολύτως αθόρυβα μοντέλα;\n4 Κορυφή των πιο αθόρυβων μοντέλων\n4.1 AEG L 87695 WD\n4.2 Whirlpool AWE 9630\n4.3 LG F10B8ND1\n4.4 Electrolux EWW 1697 MDW\nΚατά κανόνα, σε λιγότερο θορυβώδη πλυντήρια, ο κινητήρας αντιπροσωπεύεται από ένα σύστημα άμεσης κίνησης. Λόγω του μικρότερου αριθμού κινούμενων εξαρτημάτων στο εσωτερικό του μηχανήματος, η λειτουργία του θα είναι λιγότερο θορυβώδης από ό, τι στα μοντέλα με μετάδοση ζώνης. Επίσης, οι μηχανές χαμηλού θορύβου διαφέρουν σε μηχανές με κινητήρα αναστροφέα. Αν και οι δύο αυτές τεχνολογίες συνδυάζονται στον κινητήρα του πλυντηρίου, λειτουργεί σχεδόν σιωπηλά.\nΑπό τι εξαρτάται το επίπεδο θορύβου;\nΜέσα σε κάθε πλυντήριο υπάρχουν κινούμενα στοιχεία που γίνονται πηγή θορύβου.\nΚατά τη συλλογή του νερού στην αρχή της πλύσης και κατά τη διάρκεια της φάσης ξεβγάλματος.\nΛόγω του ίδιου του κινητήρα.\nΑπό το τύμπανο που κινείται κατά τη διάρκεια του πλυσίματος, εντός του οποίου το νερό και το λινό.\nΌταν η αντλία είναι ενεργοποιημένη κατά την αποστράγγιση του νερού.\nΛόγω ακατάλληλης εγκατάστασης της μηχανής (η ανομοιογενής θέση θα προκαλέσει πρόσθετη σάρωση).\nΣε υποβάθμιση ορισμένων μερών, όπως ρουλεμάν (νέο πλυντήριο ρούχων θα τρέξει πιο ήσυχο από ό, τι το μηχάνημα, ο οποίος υπηρέτησε για ένα διάστημα).\nΥπάρχουν απολύτως αθόρυβα μοντέλα;\nΕιλικρινά, οποιοσδήποτε λειτουργεί το πλυντήριο θα πρέπει να συνοδεύεται από κάποιο θόρυβο, έτσι η δήλωση κατασκευαστές ησυχία οχημάτων τους, δεν μπορούν να ληφθούν κυριολεκτικά. Τα μοντέλα που λειτουργούν ήσυχα θα εξακολουθούν να προκαλούν θόρυβο, αλλά πολύ λιγότερα από τα τυπογραφεία. Επιπλέον, διάφοροι κατασκευαστές καθορίζουν το επίπεδο θορύβου από τη γραφομηχανή με διαφορετικούς τρόπους. Κάποιοι εκτιμούν ότι ο θόρυβος είναι ακριβώς δίπλα στο μηχάνημα, ενώ άλλοι - πέντε μέτρα, ενώ άλλοι - από το διπλανό δωμάτιο.\nΚορυφή των πιο αθόρυβων μοντέλων\nΕξετάστε τα πιο συνηθισμένα μοντέλα πλυντηρίων ρούχων που χαρακτηρίζονται από τη λιγότερη θορυβώδη εργασία:\nAEG L 87695 WD Whirlpool AWE 9630 LG F10B8ND1 Gorenje W 66Z03N / S Electrolux EWW 1697 MDW\nΛήψη Μετωπιαίο Κάθετη Μετωπιαίο Μετωπιαίο Μετωπιαίο\nΧωρητικότητα 9 κιλά 6 κιλά 6 κιλά 6 κιλά 9 κιλά\nΕπίπεδο θορύβου κατά την πλύση (dB) 49 51 56 55 51\nΕπίπεδο θορύβου για την περιστροφή (dB) 61 72 74 66 63\nΠεριστροφή (rpm) 1600 1200 1000 1000 1600\nΚλάση περιστροφής Α Στο Στο Γ Α\nΚατανάλωση ενέργειας Α Α ++ Α Α Α\nΠλύσιμο προγραμμάτων 14ο 14ο 13ο 23 14ο\nΞήρανση Υπάρχουν Όχι Όχι Όχι Υπάρχουν\nΥπάρχουν προγράμματα για το πλύσιμο μαλλιού, καθώς και για τον ατμό.\nΥπάρχει η ευκαιρία να καθυστερήσετε την εκκίνηση.\nΠαρέχει προστασία από παιδιά.\nΚινητήρας με απευθείας οδήγηση.\nΥπάρχει μια ειδική τεχνολογία "έκτη αίσθηση".\nΥπάρχει προστασία από τα παιδιά, καθυστερημένη λειτουργία εκκίνησης και προστασία από διαρροές.\nΥπάρχουν προγράμματα για πλύσιμο τζιν, μετάξι, μαλλί, ευαίσθητα υφάσματα.\nΚινητήρας άμεσης μετάδοσης κίνησης.\nΥπάρχουν προγράμματα για πλύσιμο παπλώματα, αθλητικά ρούχα, παιδικά ρούχα.\nΥπάρχει προστασία παιδιών και λειτουργία χρονοδιακόπτη.\nΤο τύμπανο έχει ειδικό σχεδιασμό και ειδική διάτρηση.\nΥπάρχουν προγράμματα για το πλύσιμο αθλητικών ενδυμάτων, λευκού και μαύρου λινά, νυκτερινής πλύσης.\nΥπάρχει ένα σύστημα αυτοκαθαρισμού.\nΥπάρχει ένα οικονομικό πλύσιμο, ατμός, προγράμματα για ευαίσθητα υφάσματα, μαξιλάρια και μαλλί. Υπάρχει προστασία από διαρροές, χρονόμετρο, προστασία από παιδιά.\nΜέση τιμή 70-85 χιλιάδες ρούβλια 30 χιλιάδες ρούβλια 27 χιλιάδες ρούβλια 24 χιλιάδες ρούβλια 30 χιλιάδες ρούβλια\nΔείτε σύντομες αναθεωρήσεις βίντεο των παρουσιαζόμενων μοντέλων:\nΘυμηθείτε ότι ο θόρυβος που εκπέμπεται από το πλυντήριο είναι διαφορετικός κατά το πλύσιμο και κατά τη διάρκεια της διαδικασίας περιστροφής. Δεδομένου ότι η περιστροφή είναι μια πιο θορυβώδης διαδικασία, κατά την επιλογή μιας μηχανής, δίνεται προσοχή στον δείκτη του επιπέδου θορύβου σε ντεσιμπέλ.\nΕπιλέγοντας την κατάλληλη συσκευή για επίπεδο θορύβου, επικοινωνήστε με τον σύμβουλο στο κατάστημα ή μάθετε ανεξάρτητα το διαβατήριο του μηχανήματος. Αξίζει επίσης να εξοικειωθείτε με την ανατροφοδότηση των καταναλωτών που έχουν ήδη αγοράσει τη συσκευή, τοποθετημένοι ως σιωπηλοί.\nMontering og montering av dusjkabinett med egne hender. Spar penger\nKazan için emniyet valfi


Πασχόπουλος: Πείτε πόσο μας κόστισαν οι ειδικοί σύμβουλοι-Ευαγγέλου: Ότι πράττουμε είναι σύννομο - Ραδιο Ελασσόνα 88.4\nHome / 884 / Τοπικά / Πασχόπουλος: Πείτε πόσο μας κόστισαν οι ειδικοί σύμβουλοι-Ευαγγέλου: Ότι πράττουμε είναι σύννομο\nΠασχόπουλος: Πείτε πόσο μας κόστισαν οι ειδικοί σύμβουλοι-Ευαγγέλου: Ότι πράττουμε είναι σύννομο\n10/31/2018 08:31:00 π.μ.\nΜε διαφωνίες ξεκίνησε η συνεδρίαση του δημοτικού συμβουλίου ανάμεσα στον νυν Δήμαρχο και στον πρώην Δήμαρχο Ελασσόνας, αντίστοιχα, αφού ο Γιώργος Πασχόπουλος ήθελε να απαντήσει στις κατηγορίες για συκοφαντίες, που του απέδωσε ο Νίκος Ευαγγέλου τονίζοντας:\n«Στη συγκέντρωση που είχα το Σάββατο μίλησα για διασπάθιση δημοσίου χρήματος. Βγάλατε ανακοίνωση Δήμαρχε και με κατηγορήσατε ως κοινό συκοφάντη. Τα 28 χρόνια μου στην τοπική αυτοδιοίκηση δεν μου επιτρέπουν να πέσω σε αυτό το επίπεδο. Όλα τα θέματα για διασπάθιση δημοσίου χρήματος τα φέραμε στο δημοτικό συμβούλιο για την δημοτική σας αρχή. Καταγγείλαμε τους ειδικούς συμβούλους που προσλάβατε. Σας ζητώ από 1/9/2014 μέχρι το τέλος της θητείας σας, να μας πείτε πόσο κόστισαν στο Δήμο. Πόσα χρήματα έχετε δώσει σε αναθέσεις, στον ίδιο εργολάβο, που οι ίδιοι οι πολίτες έχουν μπερδευτεί αν πρόκειται για εργολάβο ή υπάλληλο του Δήμου. Είναι απενεργοποιημένα τρία γκρέιτερ και σας ρωτώ πόσα απορριμματοφόρα του Δήμου έχετε διαθέσιμα; Οι υπάλληλοι του Δήμου δουλεύουν νύχτα. Στήθηκε μια κατηγορία σε βάρος μου, για την τηλεμετρία, είχατε στοχοποιήσει εμένα, την υπογράψατε με τη δική μας ανάθεση με 2,5%, όταν εδώ παρόντος του προηγούμενου δημοτικού συμβουλίου και της ομάδας που σας στήριζε, είχατε δεσμευτεί για επαναδημοπράτηση και δεν το κάνατε. Αυτά είναι τα στοιχεία που μίλησα για διασπάθιση δημοσίου χρήματος».\nΟ Δήμαρχος Ελασσόνας Νίκος Ευαγγέλου απάντησε: «Μιλήσατε ότι προσπαθήσαμε να σας συκοφαντήσουμε. Μπορείτε να λέγατε για την οικονομική διαχείριση του Δήμου χρησιμοποιώντας άλλη έκφραση ή με τα δικά σας λόγια. Η διασπάθιση δημοσίου χρήματος παραπέμπει σε κακή διαχείριση του δημοσίου χρήματος».\nΜε τον Γιώργο Πασχόπουλο να ανταπαντά: «Η διασπάθιση σημαίνει κατασπατάληση. Ανοίξτε το λεξικό του Μπαμπινιώτη και θα καταλάβετε. Σημαίνει κατασπατάληση πόρων και δημοσίου χρήματος. Πείτε μας επιτέλους πόσο κόστισαν οι λόγοι που σας γράφουν στο Δήμο;»\nΗ θέση του Νίκου Ευαγγέλου στη συνέχεια ήταν η εξής: «Δεν θα αφήσουμε τίποτα αναπάντητο εδώ μέσα. Δεν γνωρίζετε πως ότι πράττουμε εδώ μέσα είναι σύννομο. Δεν γνωρίζετε ότι πολλά δημοτικά συμβούλια είχαν ειδικούς συμβούλους. Το προβλέπει ο Νόμος. Τους χρησιμοποιούμε με τον καλύτερο τρόπο και μας φέρνουν χρήματα. Πήραμε δύο εκατομμύρια και δεν είπατε τίποτα. Για τις αναθέσεις εργολάβων, αν έχετε κάτι μεμπτό, σας προκαλώ, καταθέστε τις ενστάσεις σας στην δικαιοσύνη. Συνάδελφοι μας στείλανε στην Αποκεντρωμένη αλλά εμείς δικαιωθήκαμε όπως και για την ανακατανομή της ΣΑΤΑ. Για τα μηχανήματα, για τα γκρέιτερ, μερικά είχαν αβαρίες, τα δύο θα είναι έτοιμα σύντομα, ένα όντως είναι στην Καρδίτσα. Με το «ΦΙΛΟΔΗΜΟΣ» θα πάρουμε και καινούργιο γκρέιτερ. Ένα απορριμματοφόρο το αφήσαμε στην άκρη, για λόγους που δεν θέλω να αναφέρω τώρα και είναι σοβαροί. Επιδιορθώθηκε ακόμη ένα. Για να κάνουμε οικονομία, αφήσαμε και ένα στην άκρη, για να κάνουμε διαχείριση καλύτερη με τους λιγοστούς υπαλλήλους. Εδώ και μια εβδομάδα ξεκίνησε το προσωπικό και όλο αυτό το διάστημα προσπαθήσαμε να βγάλουμε με εφτά δίμηνα την εργασία, με τους υπαλλήλους τους οποίους τους χρησιμοποιήσαμε και πέρα των δυνατοτήτων τους. Όταν είχατε τελειώσει με τη τηλεμετρία, μετά το τέλος της θητείας σας, είχατε εδώ μέσα αντιδράσεις. Την τηλεμετρία τη κερδίσαμε γιατί ήταν ώριμη από εσάς. Από μένα δεν θα ακούσετε ψέματα. Δεν σας μηδενίζω. Δεν θα μηδενίσετε όμως και εμάς».\nΟ αντιδήμαρχος οικονομικών Δημήτρης Λέκκας τόνισε: «Ποσοτικές αναθέσεις μπορεί να κάναμε παραπάνω, όμως εσείς είστε 50.000 ευρώ σε αναθέσεις στα οικονομικά παραπάνω κύριε Πασχόπουλε. Ο Καστανάρας σαν ειδικός μας σύμβουλος συμμάζεψε τις πομώνες, ενώ πριν δεν υπήρχε φάκελος».\nΟ αντιδήμαρχος κ. Στούπας τόνισε: «Για τα γκρέιτερ δεν υπήρχαν ανταλλακτικά. Για αυτό θα πάρουμε δύο καινούργια για να λειτουργούμε. Έχουμε θέμα με το προσωπικό».


www.lefasagri.gr - Η εταιρεία μας\nΒρίσκεστε εδώ: Home Η εταιρεία μας\nΗ εταιρία LefasAgri δραστηριοποιείται στον αγροτικό χώρο από το έτος 2000.\nΟι κρισιμότεροι παράγοντες στην αύξηση της γεωργικής παραγωγής είναι Άρδευση και η Λίπανση. Αποτελούν τους δυο σημαντικότερους συντελεστές στην ορθολογική διαχείριση των καλλιεργειών.\nΆρδευση είναι η τεχνητή παροχή νερού σε καλλιεργούμενο έδαφος για να υποβοηθηθεί η ανάπτυξη των σπαρτών. Στην αγροτική παραγωγή συνήθως χρησιμοποιείται σε ξηρές περιοχές ή και σε περιόδους περιορισμένης βροχόπτωσης ή σε καλλιέργειες που έχουν υδατικές απαιτήσεις (αρδευόμενες) αλλά επίσης και για την προστασία των φυτών από τον παγετό.\nΣυχνά η άρδευση μελετάται σε συνάρτηση με την αποστράγγιση, που έχει τον αντίθετο σκοπό, δηλαδή την απομάκρυνση του πλεονάζοντος ύδατος από το καλλιεργούμενο έδαφος.\nΣχετικά με την κατασκευή υποδομών άρδευσης χρησιμοποιείται και ο όρος έγγειες βελτιώσεις, που σημαίνει βελτιώσεις του εδάφους. Σημαντικά έργα άρδευσης είναι η κατασκευή φραγμάτων, η κατασκευή λιμνοδεξαμενών, η κατασκευή αρδευτικών δικτύων διανομής και οι γεωτρήσεις. Οι εγγειοβελτιωτικές δραστηριότητες περιλαμβάνουν, εκτός από τα έργα άρδευσης, τα αντιπλημμυρικά έργα, τα αποξηραντικά έργα, τις αναδασώσεις και τις ισοπεδώσεις συστηματοποίηση εδαφών.\nΗ εταιρεία έχει σήμερα στο χαρτοφυλάκιο της εξαρτήματα άρδευσης και υλικά με σκοπό την αύξηση και μεγιστοποίηση της απόδοσης και την εξοικονόμησις υδάτινων πόρων που σημαίνει εξοικονόμηση ενέργειας και μείωση κόστους παραγωγής.\nΣτόχος στην προσπάθειά μας είναι να προσφέρουμε υψηλή ποιότητα προϊόντων σε συνδυασμό με ικανοποιητικές τιμές αλλά και άρτια εξυπηρέτηση των πελατών μας.


Κρέμα Μαλλιών για αναδόμηση και εξισορρόπηση για όλους τους τύπους μαλλιών.\nΕπαναφέρει τα μαλλιά στη φυσική τους κατάσταση, διεισδύοντας στις ίνες για τη θρέψη και ενυδάτωση των θαμπών, ξηρών και ταλαιπωρημένων μαλλιών.\nΑφήνει τα μαλλιά θρεμμένα, λαμπερά, ευκολοχτένιστα και μεταξένια απαλά, χωρίς να τα βαραίνει.\nΤρόπος Χρήσης. Απλώστε μικρή ποσότητα προϊόντος σε λουσμένα και νωπά μαλλιά, περιμένετε λίγα λεπτά και στη συνέχεια ξεβγάλετε. Για καλύτερα αποτελέσματα να χρησιμοποιείται σε συνδυασμό με το σαμπουάν της σειράς Βιολογικός Βασιλικός Πολτός.\nΠεριέχει: Βιολογικό Βασιλικό Πολτό, Αγνό Μέλι, Πανθενόλη (Βιταμίνη Β5), Πρωτεΐνες Γάλακτος, Κόκκινο Τριφύλλι, Ρείκη, Βούτυρο Κακάο, Βούτυρο Καριτέ, Βιταμίνη Ε, Ηλιανθοσπορέλαιο, Φλούδα Λεμονιού, Κέδρος, Γεράνι, Πατσουλί, Εκχύλισμα από Πικρό Πορτοκάλι και Σανδαλόξυλο.\nΚωδικός Προϊόντος: 227383\nΕτικέτες: Βιολογικό Βασιλικό Πολτό, κρέμα μαλλιών


Σουφλί: Δεν “κολλάει” πουθενά ο Β.Πουλιλιός – Αναθέσεις και στην σύζυγο του Προέδρου Δημοτικού Συμβουλίου!!! – EVROS NEWS\nΌταν δεν έχει το παραμικρό πρόβλημα να αναθέτει εργασίες άντλησης υδάτων στον… εαυτό του, που να “κολλήσει” μετά σε οτιδήποτε άλλο ο δήμαρχος Σουφλίου Βαγγέλης Πουλιλιός, που δεν δείχνει να έχει τον παραμικρό ενδοιασμό, συστολή ή και ηθικό δίλημμα.\nΤο 2016, την χρονιά δηλαδή που έκνε ΜΙΣΘΩΣΗ ΤΡΑΚΤΕΡ ΓΙΑ ΑΝΤΙΠΛΗΜΜΥΡΙΚΗ ΠΡΟΣΤΑΣΙΑ στον ίδιο τον εαυτό του όπως αποκαλύψαμε χθες, γινόταν το ίδιο και με την Καλιούνη Μόρφω. Ποιά είναι η κυρία; Σύζυγος του Προέδρου του δημοτικού συμβουλίου Σουφλίου Ιωάννη Καλιούνη που εισέπραξε περίπου 7.000 ευρώ.\nΣυγκεκριμένα, βρήκαμε στην ΔΙΑΥΓΕΙΑ τρεις περιπτώσεις:\nΣτις 22/2/2016 για τις υπηρεσίες ΜΙΣΘΩΣΗ ΤΡΑΚΤΕΡ ΓΙΑ ΑΝΤΙΠΛΗΜΜΥΡΙΚΗ ΠΡΟΣΤΑΣΙΑ ποσό 1.601,66 ευρώ.\nΑΝΑΘΕΣΗ ΚΑΛΙΟΥΝΗ ΜΟΡΦΩ 1\n2. Στις 15-3-2016 για την ίδια εργασία ποσό 1.523,52 ευρώ\nΑΝΑΘΕΣΗ ΚΑΛΙΟΥΝΗ 2\n3. Πάλι για την ΜΙΣΘΩΣΗ ΤΡΑΚΤΕΡ ΓΙΑ ΑΝΤΙΠΛΗΜΜΥΡΙΚΗ ΠΡΟΣΤΑΣΙΑ στις 26/09/2016, ποσό 3.749,67 ευρώ.\nΑΝΑΘΕΣΗ ΚΑΛΙΟΥΝΗ 3\nΜετά λοιπόν τον εαυτό του, τους Αντιδημάρχους και τις συζύγους τους που όπως αποκαλύψαμε έδινε δουλειές, το ίδιο συμβαίνει και με την γυναίκα του Προέδρου δημοτικού συμβουλίου. Να τον χαίρονται οι Σουφλιώτες τον δήμαρχο τους.\nΤαυτοποιήθηκαν τα αποτυπώματα και των δύο κατηγορουμένων της ανθρωποκτονίας, του…


Η Amazon μήνυσε για πρώτη φορά την αμερικανική κυβέρνηση. Η DC ισχυρίζεται ότι η μεγαλύτερη διαδικτυακή αγορά στον κόσμο ασχολείται με αθέμιτες πρακτικές με τρίτους πωλητές. - GooFocus\nHome Finance Η Amazon μήνυσε για πρώτη φορά την αμερικανική κυβέρνηση. Η DC ισχυρίζεται ότι η μεγαλύτερη διαδικτυακή αγορά στον κόσμο ασχολείται με αθέμιτες πρακτικές με τρίτους πωλητές.\nΗ Amazon μήνυσε για πρώτη φορά την αμερικανική κυβέρνηση. Η DC ισχυρίζεται ότι η μεγαλύτερη διαδικτυακή αγορά στον κόσμο ασχολείται με αθέμιτες πρακτικές με τρίτους πωλητές.\nΟι πολιτικές αγοράς της Amazon καθιστούν τις αγορές στο Διαδίκτυο πιο ακριβές;\nΟ Karl Racine, γενικός εισαγγελέας της Ουάσινγκτον, το πιστεύει, γι ‘αυτό και αυτός μήνυσε Χθες η Amazon για αντιμονοπωλιακούς ισχυρισμούς.\nΑυτοί οι ισχυρισμοί: Οι περιοριστικές συμφωνίες της Amazon με τρίτους πωλητές περιορίζουν την ικανότητά τους να πωλούν προϊόντα με λιγότερα σε άλλους ιστότοπους ηλεκτρονικού εμπορίου, αυξάνοντας τεχνητά τις τιμές και μειώνοντας τον ανταγωνισμό.\nΜέχρι το 2019, σύμφωνα με το κοστούμι, οι πωλητές της Amazon απαγόρευαν στους πωλητές τους από την προσφορά των αντικειμένων τους για φθηνότερα αλλού.\nΌταν οι νομοθέτες άρχισαν να κατασκοπεύουν, ο Amazon πέταξε αυτόν τον κανόνα και στη συνέχεια κατέληξε να τον αντικαταστήσει με έναν κλώνο, είπε ο Racine. Εάν οι πωλητές προσπάθησαν να καταχωρίσουν προϊόντα σε άλλους ιστότοπους με χαμηλότερο κόστος, η Amazon θα το έκανε θάψτε τους στον ιστότοπό του.\nΣε μια δήλωση, ο Amazon είπε ότι το Racine “το έχει ακριβώς πίσω.” Η εταιρεία είπε, “Οι πωλητές καθορίζουν τις δικές τους τιμές για τα προϊόντα που προσφέρουν στο κατάστημά μας.” Πρόσθεσε, “Και όπως οποιοδήποτε κατάστημα διατηρούμε το δικαίωμα να μην επισημάνουμε προσφορές σε πελάτες που δεν έχουν ανταγωνιστικές τιμές.”\nΓιατί είναι μεγάλη υπόθεση\nΕάν είμαστε ειλικρινείς, η ίδια η αγωγή δεν είναι μια τεράστια συμφωνία. Ήταν κατατεθεί σε DC, όχι στο ομοσπονδιακό δικαστήριο, και η Racine δεν προσκάλεσε άλλους συμβούλους στο πάρτι, όπως συνηθίζεται σε αυτούς τους τύπους υποθέσεων. Έτσι, γενικά, η αγωγή δεν έχει πολλά δόντια.\nΑλλά είναι επίσης σημαντικό με πολλούς τρόπους. Πιστεύεται ότι είναι η πρώτη φορά που ο Αμαζόνιος μήνυσε την αμερικανική κυβέρνηση για αντιμονοπωλιακές κατηγορίες. Χτυπά επίσης τον πυρήνα της λιανικής επιχείρησης της Amazon: την αγορά της, η οποία φέρνει πάνω από τις μισές από τις συνολικές πωλήσεις της εταιρείας.\nΣυμπέρασμα: Η Amazon ενώνει τώρα το Facebook και το Google, τα οποία έχουν αμφισβητηθεί με αντιμονοπωλιακές αγωγές. Αυτές οι υποθέσεις μπορεί να είναι πιο αργές από ό, τι εσείς το Σάββατο το πρωί και οι ειδικοί δήλωσαν ότι οι εταιρείες τεχνολογίας έχουν το πλεονέκτημα λόγω της τρέχουσας δομής του αντιμονοπωλιακού νόμου.


Pepi's kitchen: Μπισκότα με Βρεφική Κρέμα\nυλικά για 70-75 μπισκότα\n200γρ βρεφική κρέμα σε σκόνη (πχ φαριν λακτέ)\n70γρ αλεύρι ολικής\n25γρ νιφάδες βρώμης\nΣ' ένα μπωλ ανακατεύετε τη φαρίν λακτέ, το αλεύρι, τη βρώμη και τη σόδα.\nΣε άλλο μπωλ χτυπάτε με το σύρμα το αυγό με τη ζάχαρη και προσθέτετε το βούτυρο και το εκχύλισμα βανίλιας. Ρίχνετε το μίγμα στο μπωλ με τη φαρίν λακτέ και ανακατεύετε προσθέτοντας σταδιακά το γάλα. Ζυμώνετε μέχρι να σχηματιστεί μια μπάλα.\nΤοποθετείτε τη ζύμη ανάμεσα σε δύο μεγάλα φύλλα αντικολλητικό χαρτί και με τον πλάστη ανοίγετε φύλλο πάχους 0.5 εκ. Κόβετε με κουπ πατ τη ζύμη. Ψήνετε για 7'-8' στους 200C μέχρι να ροδίσουν οι άκρες των μπισκότων.\nΜεταφέρετε τα μπισκότα σε μία σχάρα να κρυώσουν τελείως.\nLabels: Αλεύρι ολικής, Αυγό, Βρεφική κρέμα, Βρώμη, Γάλα εβαπορέ, Για παιδιά, Μπισκότα, Φθινόπωρο, Pepi's kitchen\nUnknown 6/11/16, 8:54 μ.μ.\nΠολύ πολύ χαριτωμένα είναι Πέπη :-)\npeps 7/11/16, 7:22 π.μ.\nMaxistinkouzina 6/11/16, 9:37 μ.μ.\nΠολύ καλή ιδέα γιατί η φαρίν λακτέ είναι το ρυζάλευρο που είναι πολύ καλό υλικό!!\nAgapameAnDolmas 7/11/16, 1:38 μ.μ.\nουου τι καλα !!! θα τα δωσω στα ανηψια\npeps 7/11/16, 7:14 μ.μ.\nΓια μεγάλους & μικρούς!\nNiki 7/11/16, 3:36 μ.μ.\nΠως το σκέφτηκες,πολύ καλη συνταγή μπράβο!!!\npeps 7/11/16, 7:15 μ.μ.\nΠηρα την ιδέα απο την Τανια!!\nmia xara 8/11/16, 8:22 π.μ.\nΠολύ ωραία ιδέα, δείχνουν τραγανιστά!!Καλή εβδομάδα, ΧΟΧΟ\npeps 9/11/16, 8:55 π.μ.\nΝαι είναι λίγο τραγανιστά!!\nPenelope 9/11/16, 4:59 μ.μ.\nΈχει πολύ δίκιο η Μάχη. Το ρυζάλευρο είναι ωραίο υλικό για μπισκότα, Πέπη μου. Όταν είχα τον γιο μου μικρό, πάνω που άρχιζε να βγάζει δόντια συχνά-πυκνά του έφτιαχνα μπισκότα με ρυζάλευρο... Και όπως καλά καταλαβαίνεις και οι μεγάλοι είχαν το μερίδιό τους :-))\npeps 11/11/16, 10:01 π.μ.\nΑααα ναι!!! Άρεσαν και στους μεγάλους!!! Χαχα\nΜarion, 9/11/16, 7:21 μ.μ.\nΕυκαιρία να πάρω την βρεφική κρέμα που οταν την βλέπω στο σουπερ μαρκετ θέλω να την παρω..για μένα..χχιχι... και ντρέπομαι.\nΜπράβο Πεπη πολύ ωραία ιδέα.\npeps 11/11/16, 10:02 π.μ.\nΧαχα είναι νόστιμη η άτιμη! δοκίμασε τα!!!\nΧρυσαυγή 11/11/16, 9:33 π.μ.\nΚαλά, αυτή η συνταγή δεν υπάρχει!! Δηλαδή όσοι έχουν μωρά θα πρέπει να την φτιάξουν οπωσδήποτε! Είναι φανταστική ιδέα να χρησιμοποιήσει κανείς βρεφική κρέμα σε μπισκότα. Από μόνη της δηλαδή αυτή η κρέμα δεν παίζεται, φαντάσου να την βάλεις και σε μπισκότο.\nΜου αρέσει που τα έκανες μικρά λουλουδάκια. Και είναι τόσα πολλά!! Πόσο εντυπωσιακά δείχνουν!!!! Μπράβο για όλα. Για την εκτέλεση και την παρουσίαση !! Οι κατώψεις με τα πολλά μπισκότα είναι φανταστικές!!!!!!!!!!!\npeps 11/11/16, 10:03 π.μ.\nΒγήκαν πολλά να χουμε να τρώμε μικροί μεγάλοι χαχα\nTante Kiki 21/11/16, 1:07 π.μ.\nΚαλά... φοβερή ιδέα... ειδικά την φαρίν λακτέ την λάτρευα ακόμα και μεγάλη! Όταν γεννήθηκε η μικρή μου αδερφή εγώ ήμουν 12 χρονών κι έτρωγα φαρίν λακτέ! Πρέπει να έγιναν τέλεια τα μπισκότα!!!


Olympic Stores - Pre-Christmas Sales, Έως -50%! Pre-Christmas Sales Με Εκπτώσεις Έως -50%! Ισχύει Για Αγορές Έως 22/12/2019. - Όλα Τα Deals, Προσφορές, Κουπόνια\nPre-Christmas Sales, έως -50%! στο Olympic Stores\nPosted on 10/12/2019 15/12/2019 by DealFinder\nPre-Christmas Sales, έως -50%! – Pre-Christmas Sales με εκπτώσεις έως -50%!\nPre-Christmas Sales, έως -50%! Pre-Christmas Sales με εκπτώσεις έως -50%!\nΙσχύει για αγορές έως 22/12/2019. στο Olympic Stores\nWritten by DealFinder 2019-12-10T19:08:00+00:00\nΤο deal --- Pre-Christmas Sales, έως -50%! Pre-Christmas Sales με εκπτώσεις έως -50%!\nΙσχύει για αγορές έως 22/12/2019. στο Olympic Stores --- έλαβε την παρακάτω αξιολόγηση στο DealFinder\nΔωρεάν μεταφορικά & αντικαταβολή! στο La Millou\nOZZI Silver Collection, έως -65%! στο BrandsGalaxy\nΒρισκεστε εδω: Αρχικη » Κουπόνια Προσφορές » Flash Προσφορές Eshops » Παπούτσια » Pre-Christmas Sales, έως -50%! στο Olympic Stores


Τέτοιες μέρες του Φλεβάρη ( 9/21-2-1857), πριν από 160 χρόνια, πέθανε στην Κέρκυρα ο εθνικός μας ποιητής Διονύσιος Σολωμός. Θα τον θυμηθεί άραγε το επίσημο κράτος για να τον τιμήσει; ΄Αλλωστε και όταν έφυγε από τη ζωή, μία εβδομάδα μετά την αποχώρηση του Γαλλικού Στόλου στις 3/15-2-1857 και τον τερματισμό της τετραετούς Γαλλικής κατοχής της Ελλάδος, άργησαν να μάθουν οι Έλληνες τον θάνατο του… Οι αθηναϊκές εφημερίδες της εποχής, τις οποίες έψαξα, ελάχιστες ανέφεραν την είδηση, με ένα μικρό, το ίδιο ακριβώς σε όλες, λακωνικό κείμενο, όπως και στην εφημερίδα της Σμύρνης «Αμάλθεια», δέκα μέρες μετά, την 1η Μαρτίου. Το κοινό λακωνικό κείμενο με καυστικό σχόλιο ανέφερε: « Μετά πολλής θλίψεως ελάβομεν σήμερον την είδησιν του θανάτου του διασημοτάτου ποιητού κ. Σολωμού…» Και πρόσθετε: « ευχόμεθα κι ελπίζουμε ο επί των Εξωτερικών υπουργός, όστις παρά πάντα άλλον των υπουργών, οφείλει να σέβηται την μνήμην του Σολομού, προτείνων εις τους συναδέλφους του να εκδώσουν και τυπώσουν δαπάνη του Ταμείου της Ελλάδος τα ανέκδοτα του, δείγμα εθνικού σεβασμού προς την μνήμην του ανδρός, δι’ όν έχει δίκαιον να καυχάται η ελληνική φυλή.»\nΣτα 20 του χρόνια, γύρισε στη Ζάκυνθο, σε μια εποχή που στην Επτάνησο σκληραίνει τη στάση της η αγγλική κατοχή. Ο Σολωμός συναναστρέφεται με μέλη της Φιλικής Εταιρίας και μπαίνει στο στόχαστρο του Άγγλου αρμοστή Θωμά Μαϊτλανδ που τον κατεδίωκε ως … αντιδραστικό! Μέσα λοιπόν σ’ αυτό το σκηνικό, ένα γεγονός που ξεσήκωσε τον κόσμο και τον Σολωμό και βγήκαν στους δρόμους και πανηγύριζαν, ήταν μία ψεύτικη είδηση που μεταδόθηκε στο νησί! Στις 19-5-1821, έφθασε στη Ζάκυνθο ένα ελληνικό καράβι από την Κωνσταντινούπολη. Όταν αποβιβάστηκε ο πλοίαρχος του, κάποιος τον ρώτησε στην προκυμαία: « Τι κάνει η Κωνσταντινούπολη;» κι εκείνος αστειευόμενος του απάντησε με σοβαρότητα : « Δεν τα ξέρετε; Την πήραμε την Πόλη!»\nΗ ψευδής αυτή είδηση, διαδόθηκε από στόμα σε στόμα σ’ όλο το νησί και αυθόρμητα συγκροτήθηκε μεγάλη διαδήλωση! Ο καθολικός επίσκοπος, από ενθουσιασμό έτρεξε αμέσως, άνοιξε την Μητρόπολη, πλημμύρισε ο κόσμος και τέλεσε Δοξολογία για το χαρμόσυνο γεγονός. Ο Σολωμός ηγείτο της διαδήλωσης, στην οποία δεν έλειψαν αντιαγγλικές εκδηλώσεις, που έφεραν, όπως αναμενόταν, την άμεση αντίδραση της Αγγλικής Διοίκησης. Ο αρμοστής Μάϊτλανδ ζήτησε και απομακρύνθηκε αμέσως από το νησί ο φιλέλληνας ιερέας Λουδοβίκος Σκάνκοτς για να ηρεμήσουν τα πνεύματα. Αλλά για τον Σολωμό, θα επανέλθουμε σε δυό Κυριακές, με πολύ ενδιαφέροντα άγνωστα στοιχεία.\nTags #«Πήραμε την Πόλη!» #Ζάκυνθος #ξεσηκώθηκε


Η πρώην του Νεϊμάρ έριξε την Λαμποργκίνι της στην πισίνα - i proin tou neimar erixe tin laborgkini tis stin pisina\nΗ πρώην του Νεϊμάρ έριξε την Λαμποργκίνι της στην πισίνα\n12:14 31/7/2019 - Πηγή: In.gr\nΓλίστρησαν τα 12ποντά της, δεν φρέναρε ποτέ και βρέθηκε στην πισίνα μαζί με την Λαμποργκίνι της.\nΑυτά έπαθε η πρώην σύντροφος του Νεϊμάρ και γνωστό μοντέλο του Playboy, Σοράγια Βούτσελιτς.\nΗ Σοράγια το παραδέχτηκε μάλιστα μόνη της σε βίντεο\nπου δημοσίευσε στο Instagram.\nΣτο βίντεο που ανήρτησε η Σοράγια Βούτσελιτς διακρίνεται η μπλε Λαμποργκίνι μετά την ανάσυρσή της από την πισίνα.\nΣτη σχετική λεζάντα η καλλονή που έκανε διακοπές στις Κάννες ανέφερε: «Όταν τα ψηλοτάκουνά σου γλιστρούν απ’ τα φρένα η Λαμποργκίνι καταλήγει στην πισίνα».\nAfterlife because i'm to egoistic to understand that universe will still exist without me\nA post shared by Sara (@sorajavucelic) on Jul 23, 2019 at 3:10pm PDT\nΑγριο τρολάρισμα για την… απροσεξία της\n«Είναι εύκολο να κάνεις κάτι τέτοιο με ξένα χρήματα», έγραψε ένας. «Μην ανησυχείς. Συμβαίνει στον καθένα!», αστειεύτηκε ένας άλλος. Κι ένας άλλος ανέφερε: «Το σημαντικότερο είναι ότι δεν έσπασες τα τακούνια σου…».\n#tu me amas ..yo te amo ..\nA post shared by Sara (@sorajavucelic) on Jul 15, 2019 at 11:35am PDT\nA post shared by Sara (@sorajavucelic) on Jul 5, 2019 at 10:02am PDT\nΤο φλερτ με τον Νεϊμάρ\nΌσο για την σχέση του με τον διάσημο ποδοσφαιριστή, η Σοράγια είχε πετάξει πέρσι με το ιδιωτικό του τζετ στην Ισπανία όπου και έκαναν μαζί διακοπές.\n#be careful what you wish for ..\nA post shared by Sara (@sorajavucelic) on Jul 2, 2019 at 10:11am PDT\nΜάλιστα πέρσι στο Μουντιάλ, η καλλονή δεν μπορούσε να αποφασίσει αν θα υποστηρίξει την πατρίδα της ή την Βραζιλία.\nA post shared by Sara (@sorajavucelic) on Jun 26, 2019 at 5:15pm PDT\n«Η καρδιά μου θα είναι στο γήπεδο. Μένει να δούμε τίνος το μέρος θα πάρει», δήλωσε. «Απ’ τη μια ο πατριωτισμός και τα …άλλα από την άλλη», είχε αναφέρει τότε, ενώ αυτή την περίοδο η Σοράγια βρήκε την αγάπη στο πλευρό Ρώσου επιχειρηματία.\n#happiness and perfection #girls dont be mad\nA post shared by Sara (@sorajavucelic) on May 7, 2019 at 2:16pm PDT\nπισινα, big brother, playboy, view, instagram, μπλε, universe, playmate, big, brother, φλερτ, mad, playmate 2011, madwalk, μουντιαλ 2014, instagram, βιντεο, βραζιλια, ισπανια, φλερτ, mad, αγαπη, γηπεδο, ευκολο, ετων, ηλικια, λεζαντα, μπλε, τακουνια, ψηλοτακουνα, brother, big, καρδια, μουντιαλ, universe, view, ξεκινησε\nonalert.gr, εζελ τελευταιο επεισοδιο, aishwarya rai, biennale, sport 24\nVideo: Ανάρπαστο το στρατιωτικό όχημα του Ερντογάν-Δείτε πως είναι\nΒιοϊατρικές επιστήμες: Το πτυχίο του μέλλοντος\nΜε δύο πλάνα και… τρεις σέντερ φορ!\nΑπίθανες στιγμές Πολάκη στη Βουλή – Οι μαντινάδες και το «βουνό» από ντοσιέ\nΚαρντόσο και Μαρσέλο συζήτησαν για την προοπτική της ΑΕΚ\nΚαρεμπέ: «Σπουδαία ατμόσφαιρα, σπουδαία εμφάνιση» (pic)\nΑλ. Χαρίτσης: Να μπει ένα στοπ στον κυβερνητικό κατήφορο για την αποφυλάκιση Κορκονέα\nΟ Γιώργος Τράγκας παντρεύτηκε για τρίτη φορά την ίδια γυναίκα – Αυτή τη φορά στο Λας Βέγκας με «παππά» τον «Έλβις Πρίσλεϊ» και παρανυφάκι τον «Αστερίξ» (video)


Jee Ri Haveli, Τζοντπούρ Ξενοδοχεία - Skyscanner\nNear, Raj Mahal Sr. Sec.School, 342001, Τζοντπούρ, Ινδία\nΦοβερή ταράτσα. Καταπληκτική θέα. Καλή διεύθυνση. Φιλική εξυπηρέτηση.\nΑυτό το κατάλυμα (Jee Ri Haveli, Τζοντπούρ) βρίσκεται στο κέντρο της πόλης, 15 λεπτά με το αμάξι από: Παλάτι Umaid Bhawan και Φρούριο Μεχρανγκάρχ. Στις σημαντικές παροχές περιλαμβάνονται δωρεάν ενσύρματη πρόσβαση στο ίντερνετ, επιχειρηματικό κέντρο που λειτουργεί 24 ώρες το 24ωρο και υπηρεσία ενοικίασης λιμουζίνας ή αυτοκινήτου. Η υπηρεσία παραλαβής από το σιδηροδρομικό σταθμό παρέχεται χωρίς επιπρόσθετη επιβάρυνση (διαθέσιμο 24 ώρες το 24ωρο) και στους χώρους μας θα βρείτε επίσης δωρεάν στάθμευση χωρίς παρκαδόρο.\nΠολύ καλό ξενοδοχείο πόλης. Κοντά σε περιοχές με καταστήματα. Τέλεια δωμάτια και φανταστική εξυπηρέτηση.\nΦιλικό καλωσόρισμα. Φιλικό προσωπικό. Ευγενικό προσωπικό.\nΕξαιρετικά δωμάτια. Σύγχρονες παροχές. Θαυμάσιες θέες.\nΠλυντήριο ρούχων, Wi-Fi, Παιδότοπος, Εγκαταστάσεις γαμήλιων δεξιώσεων, Τηλεόραση, Μη καπνίζοντες, Χρηματοκιβώτιο


Προσαρμογή στις ταμειακές μηχανές για τις πλαστικές σακούλες από την SL TAX Λαγκαδά\nΑπό την 1η Ιανουαρίου μπαίνει τέλος στις πλαστικές σακούλες και συγκεκριμένα στη δωρεάν διάθεσή τους.\nΑν έχετε επιχείρηση που διαθέτει πλαστικές σακούλες, απευθυνθείτε στην επιχείρηση SLTAX από τον Λαγκαδά για να για να γίνουν οι απαραίτητες ρυθμίσεις στην ταμειακή σας μηχανή. Οι ρυθμίσεις αυτές περιλαμβάνουν το ΠΕΡΙΒΑΛΛΟΝΤΙΚΟ ΤΕΛΟΣ με ΦΠΑ 24% ως παρελκόμενο είδος και με ξεχωριστή τιμή.\nΤο κόστος ρύθμισης της ταμειακής σας μηχανής είναι μόλις 10 ευρώ και η διαδικασία γίνεται άμεσα.\nΚαλέστε τώρα στην SL TAX τηλ. 23940 26008 ή επισκεφθείτε μας για οποιοδήποτε πρόβλημα αντιμετωπίζετε με την ταμειακή σας μηχανή στη διεύθυνση Λουτρών 30, Λαγκαδάς.\nΕπίσης, στην SL TAX πραγματοποιούνται επισκευές και πώληση Η/Υ, εγκατάσταση προγραμμάτων, κατασκευή ιστοσελίδων, λογιστικές υπηρεσίες κ.α.